open-index/open-wikipedia-markdown huggingface dataset:
OpenStreetMap

**OpenStreetMap**（缩写：**OSM**），**开放街道地图**，台湾叫**开放街图**，是一个建构自由内容个网上地图协作计划，目标是创造一个内容自由外加好让所有人编辑个世界地图，并且让便宜个移动设备有便当个导航方案。

OSM项目由英国人史蒂夫·克斯特（Steve Coast）创立，概念启发自维基百科网站，以及英国还有其他地区私有地图数据占尽优势。 
自从创立渠之后，OSM已经有超过160万名注册用户。
像维基百科等等个网站，OSM网站地图页有“编辑”按钮，也有纪录修订历史。经注册个用户可上传GPS路径，及可编辑地图个矢量数据，包括使用OSM网站个编辑器或者其他自由地理信息系统软件，譬如JOSM。

OSM的地图由用户根据手持GPS设备、航空摄影照片、卫星图像、其他自由内容以至单靠用户由于对有关区域的熟悉而具有个本地知识绘制。地图个矢量数据以开放数据库授权（:en:Open Database License）方式授权。OSM网站是由英国非营利个组织OpenStreetMap基金会赞助维运个。

## 註釋

## 參考資料

## 外部連結
*
崇安区

**崇安区**，无锡个一隻已经撤销脱个市辖区。以崇安寺得名。

## 行政区划
崇安区辖6个街道：崇安寺街道、通江街道、广瑞路街道、上马墩街道、江海街道、广益街道。2015年10月份，国务院批准撤销无锡市崇安区、南长区、北塘区，设立无锡市梁溪区。

## 风景名胜
*东林书院
*薛福成故居
*阿炳故居
*北仓门
*明珠广场
*崇安寺
*白水荡
## 註釋

## 參考資料

## 外部連結
崇安寺

**崇安寺**原来是徕勒中国江苏无锡市市中心崇安区嗰一个出名嗰佛教寺庙，是无锡最老嗰庙，凭庙会集市闻名。渠搭上海嗰城隍庙、苏州嗰玄妙观、南京嗰夫子庙齐名。后来箇庙毁脱，发展为繁华嗰商业区，成了无锡嗰商业中心之一。
## 历史
崇安寺一带徕勒战国时代是楚国春申君黄歇勒无锡嗰离宫。东晋嗰辰光，王羲之勒箇𡍲辟地建墅，后捐为寺院，取名“ 兴宁寺”。到了宋朝嗰辰光，东侧又修建了与其规模相仿嗰无锡洞虚宫， 形成无锡城中央“佛道双轴并立，前庙观后园林”嗰格局。1860年5月30日（咸丰十年四月初十）太平军攻占无锡，到1863年12月12日（同治二年十一月初二）清军攻陷无锡，无锡共经历1291天战乱，遭受重大损失。贡生孙勖三为崇安寺斋堂题写楹联：“大义在人心，看此时烟袅灰飞，犹动道旁歌泣；清斋修佛事，愿昔日忠魂毅魄，不终地下沉埋。”。

民国初年，地方绅商拿庙观后头嗰园林改造成锡金公园（城中公园），并兴建了图书馆，勒大雄宝殿前建皇亭，汇聚南北风味小吃，成为无锡城市中心具有传统风味嗰商业街区。其中，出名嗰小吃老字号有皇亭小吃、拱北楼等。

1937年，抗战爆发，日军焚毁崇安寺大雄宝殿和皇亭，传统庙会开始消失，崇安寺街区嗰宗教文化活动逐渐衰退。

1949年之后，由于忽视第三产业，崇安寺地区渐趋没落。1990年代以后，崇安寺地区逐渐得到恢复。 

2008年12月，崇安寺畀国家旅游局评定为4A级景区。
## 註釋

## 參考資料

## 外部連結

* http://wuxi.people.com.cn/GB/8558928.html
北塘区

**北塘区**是中国江苏省无锡市所辖个一个市辖区。总面积是31.5平方公里，2001年人口有35万。
北塘区个街道有：惠山街道、北大街街道、黄巷街道、五河街道、山北街道。
## 外部链接
*无锡市北塘区政府网站
黑龙江省

**黑龍江省**，簡稱**黑**，中國嗰一個省，徠勒東北地區。搭俄羅斯接壤，南面是吉林，西面是內蒙古。省會徠勒哈爾濱市。
## 註釋

## 參考資料


## 外部連結

*黑龙江省人民政府官方网站
吉林省

**吉林省**是中國東北地區中部嗰一個省，東南面搭俄羅斯、朝鮮交界，北、西、南面搭黑龍江、內蒙古、遼寧毗鄰。
## 行政区划

现在有8个地级市、1个自治州，以及19个市辖区、20个县级市、18个县、3个自治县。

## 註釋

## 參考資料


## 外部連結

*吉林省人民政府網站
遼寧省

**遼寧省**，簡稱**遼**，舊稱奉天省，中國个一個省，省會徠勒瀋陽市。中國東北經濟區搭環渤海經濟區个重要結合。

遼寧省東北面搭吉林省接壤，西北面搭內蒙古自治區爲鄰，西南面搭河北省毗連，鴨綠江作為界河，搭朝鮮隔江相望，南面是黃海搭渤海。遼寧是東北地區到關內、東北地區搭內蒙古通向世界个交通要道。1928年張學良取遼河流域永久安寧之意，改名遼寧。

## 註釋

## 參考資料


## 外部連結

*遼寧省人民政府
金华市

**金华市**是中国浙江省下辖嗰一个地级市，是浙江省中部嗰中心城市搭交通枢纽，国家历史文化名城搭著名旅游城市。
## 历史
### 内战后
*1949年5月7日，解放军占领金华，设立浙江省第八行政区。
*1949年10月，改名金华专区。
*1968年4月，改为金华地区。
*1985年5月，撤销金华地区，设地级市。
## 行政区划

## 註釋

## 參考資料

## 外部連結

* 金华市人民政府 
* 金华信息网
长征镇（上海市）

**长征镇**，上海市普陀区个一隻乡镇级行政单位。迭个镇好分成两块，一块勒南面，一块勒北面，北面个是南面个飞地。现在长征镇镇政府也勒南面个万镇路上。

长征镇曾经是上海市著名个蔬菜之乡，老早还叫**长征乡**，属于嘉定县，后来到了1992年，划畀普陀区。1993年变成镇。2015年，万里街道正式从长征镇里向拆分出来，导致长征镇拆成两块地哉。

## 行政区划
长征镇下头个居民委员会：北巷居委会、芝巷居委会、新长征花苑第一居委会、梅岭北路居委会、怒江第二居委会、梅川第一居委会、梅川第二居委会、梅川第四居委会、梅川第六居委会、怒江第一居委会、运旺新村居委会、泾泰居委会、建德花园居委会、真源小区居委会、银开居委会、东旺居委会、祥和居委会、新曹杨居委会、金沙雅苑居委会、万豪居委会、建德花园第二居委会、未来街区居委会、祥和名邸居委会、象源丽都居委会、嘉广居委会、梅岭北路第二居委会、建德花园第三居委会、丽湖居委会。

## 参考文献
南湖区

**南湖区**是浙江省嘉兴市个一个市辖区，2005年前头叫**秀城区**。迭个区里向有一个有名个南湖风景区。
南湖区现在有8个街道、5个镇：新嘉街道、解放街道、建设街道、新兴街道、南湖街道、东栅街道、城南街道、长水街道；七星镇、大桥镇、凤桥镇、余新镇、新丰镇。

## 外部链接
*嘉兴市南湖区简介
上海交通大學

**上海交通大學**（，簡稱：**交大**，**上海交大**），是來勒中國上海個具有理工特色，涵蓋理、工、醫、經、管、文、法等9個學科門類個教育部直屬綜合性全國重點大學。中國首批七所211工程搭全國首批九所985工程院校之一。

渠個前身是近代中國歷史最為悠久個大學之一——清末洋務派政治家、實業家搭福利事業家盛宣懷於1896年創建個南洋公學，後來曾改名南洋大學、上海工業專門學校，中華民國大陸時期後期稱為國立交通大學。1959年交通大學分立，交通大學上海部分定名為上海交通大學，1999年合併原上海農學院，2005年合併原上海第二醫科大學。

## 參考資料


## 外部链接

*
*(英文)
南长区

**南长区**是中国江苏省无锡市所辖嗰一个市辖区。

## 行政区划
南长区有6个街道：南禅寺街道 迎龙桥街道 清名桥街道 金星街道 金匮街道 扬名街道。
## 风景名胜
南禅古寺、清名古桥、南长古街

## 外部链接
*无锡市南长区政府嗰网站
長征鎮

**長征鎮**可以指：
* 長征鎮 (上海市)，中國上海市普陀區下轄嗰鎮
* 長征鎮 (瓊中縣)，中國海南省瓊中黎族苗族自治縣下轄嗰鎮
* 長征鎮 (遵義市)，中國貴州省遵義市紅花崗區下轄嗰鎮
黑龙江

黑龙江（满语：ᠰᠠᡥᠠᠯᡳᠶᠠᠨᡠᠯᠠ，穆麟德：sahaliyan ula，太清：sahaliyan ula；“萨哈连”意为“黑”，“乌拉”意为“水”；蒙古语：Амар мөрөн，“哈拉穆连”），俄罗斯称渠为阿穆尔河（俄语：Река Амур，罗马化：Reka Amur，IPA：[ɐˈmur]；此词来自通古斯语族，意为“大河”或“大水”），是亚洲东北部个一条河流，发源勒蒙古国肯特山东麓，勒石勒喀河搭额尔古纳河交汇处形成。经过中国黑龙江省北界搭俄罗斯远东联邦管区南界，之后以东北向穿越伯力边疆区，最终流入鞑靼海峡。
斷背山

《**斷背山**》（），一部2005年拍嗰美國電影，電影是講勒1963年到1981年之間，發生勒美國西部兩個男人之間複雜嗰情愛搭性愛關係。《斷背山》是臺灣導演李安（:zh:李安）執導嗰，電影劇本由戴安娜·歐莎娜（:en:Diana Ossana）的賴瑞·邁克爾莫特瑞（:en:Larry McMurtry）編寫，從安妮·普露寫嗰同名短篇小說《斷背山》改編過來。電影由希斯·萊傑、傑克·吉倫荷、安妮·海瑟薇搭米歇爾·威廉姆斯主演。

《斷背山》勒第78屆奧斯卡金像獎（:en:78th Academy Awards）當中獲得八項提名，是同一屆裡向最多嗰，最後渠奪得了最佳導演、最佳改編劇本與最佳電影配樂三項大獎。徠勒獲獎名單揭曉前頭，《斷背山》畀普遍公認為最有希望得到最佳影片獎，但最後敗北《衝擊效應》。《斷背山》也勒商業上向獲得相當大嗰成功，勒史上愛情/劇情片中票房排名第八。

## 註釋

## 參考資料

## 外部連結
*官方網站 
*
三茅街道

**三茅街道办事处**是中国江苏扬中市管嗰一个街道办事处，是市政府嗰驻地。

2000年之后，丰裕镇畀并入箇街道，随后三茅镇面积达到49.45平方千米，人口73,284人。2005年，兴隆镇并入，面积133.19平方千米，有人口13万，占扬中全市40%。

三茅街道办事处西面毗邻新坝镇，东南面毗邻油坊镇、八桥镇，北面隔长江主航道搭泰州市高港区相望。
## 註釋

## 參考資料

## 外部連結
舟山群島

**舟山群岛**，是中国浙江省东海水域里向个一只群岛，一塌刮子有得大小岛屿1390个，带连水域总面积2万2千2百平方公里，其中陆地面积1371平方公里。舟山群岛属舟山市管辖。
滩浒乡

**滩浒乡**是一个撤销脱个、原来属于浙江舟山嵊泗县嗰乡，徕勒嵊泗县最西面。陆地面积有1.51平方公里，一共有22个岛屿。总人口有898人（1985年）。
## 歷史沿革
:1918年属于镇海县。
:1954年，划畀嵊泗县。
:1962年，划畀大衢县。
:60年代嗰辰光一度属于上海市，后来搭嵊泗县一道划畀舟山市。

## 註釋

## 參考資料

## 外部連結
濱湖區

**濱湖區**是中國江蘇無錫市管轄个一個市轄區。總面積有770平方公里，2001年人口有78萬（儕不包括無錫新區）。從2010年11月15日開始，中共無錫市委、無錫市人民政府機關從崇安區遷到濱湖區新金匱路1號市民中心辦公，濱湖區成為新个無錫市政府駐地。

## 註釋

## 參考資料

## 外部連結
*濱湖區政府網站
惠山区

**惠山区**，是中国无锡市个辖区，来勒无锡西北，区政府驻堰桥。有吴文化公园等景点。
嵊泗县

**嵊泗縣**是浙江舟山个一個縣，徠勒上海搭長江口个東南半边、杭州灣東半边、浙江東北半边、舟山群島北半边。嵊泗縣包括泗礁山、大洋山、小洋山、嵊山等404只島嶼，當中常住有人个島15只。小洋山現在是上海重要个港口，该𡍲有東海大橋連到上海浦東。

嵊泗縣政府来泗礁島高头个菜園鎮。嵊泗陸地面積86平方公里，海域面積8,738平方公里，堪稱「一分島礁九十九分海」。该晌有7個鄉鎮，戶籍總人口8萬。老底子属浙江，清朝中前期个辰光划畀由江蘇管轄，1953年劃还畀浙江（1960-1962年个辰光歸上海）。

## 註釋

## 參考資料

## 外部連結
*嵊泗縣政府个網站
崇安寺街道

**崇安寺街道**是中國江蘇無錫崇安區管轄嗰6個街道辦事處之一。得名自以廟會集市聞名嗰古剎崇安寺。
## 註釋

## 參考資料

## 外部連結
桃浦鎮

**桃浦鎮**，是中國上海普陀區管轄嗰一隻鄉鎮級行政單位，面積18.84平方公里,戶籍人口8.52萬人（2009年6月底）。

## 历史
老早桃浦属于嘉定县，1992年9月28号，伊跟长征镇一道划畀普陀区。1994年3月18号，**桃浦乡**变成功桃浦镇。1997年3月6号，白丽路街道正式揭牌成立，范围是桃浦镇个桃浦村、槎浦村范围，也就是桃浦新村伊一块。2000年4月份，白丽路街道建制撤销哉，重新划畀桃浦镇。

## 行政区划
桃浦鎮下头个居民委员会搭村民委员会：

莲花公寓居委会、昆仑花苑居委会、李子园六村居委会、瑞香苑居委会、合欢苑居委会、绿春苑居委会、雪松苑第一居委会、海棠苑居委会、和乐苑居委会、石榴苑居委会、白丽苑居委会、紫荆苑居委会、杜鹃苑居委会、山茶苑居委会、迎春苑居委会、樱花苑居委会、雪松苑第二居委会、雪松苑第三居委会、紫藤苑居委会、香樟苑居委会、南李苑居委会、新家园居委会、永汇新苑居委会、古浪苑居委会、阳光建华城第一居委会、阳光建华城第二居委会、阳光建华城第三居委会、阳光建华城第四居委会、阳光建华城第五居委会、安祁古浪新苑居委会、金祁新城居委会、祥和星宇居委会、华公馆居委会、中环名品居委会、圣都汇居委会、金祁新城第二居委会、荣和怡景园居委会、阳光水岸苑居委会、真建花苑居委会、锦竹苑居委会、金光村村委会、祁连村村委会、春光村村委会、李子园村村委会、新杨村村委会、桃浦村村委会、槎浦村村委会。

## 參考資料
南潯區

**南潯區**，中國浙江省湖州市嗰一個市轄區，勒2003年1月經國務院批准建立。下头管轄有南潯、練市、雙林、菱湖、和孚、善璉、舊館、千金、石淙9個鎮搭1個省級經濟開發區——南潯經濟開發區，區域面積702平方公里，按照戶籍統計總人口有49.05萬人。區政府勒南潯鎮向陽路601號。

## 註釋

## 參考資料

## 外部連結

*南潯區政府網站
苏州专区

苏州专区是一个专区，已经畀撤销脫哉。
## 历史

1949年4月渡江战役以后，解放军占领了江苏省南部。4月27日迭個一天，解放军进入苏州城。后头建立子苏州专区，属於苏南行署区，行政公署驻苏州市。辖区包括苏州市及吴县、常熟、太仓、昆山、吴江5個縣搭太湖办事处。1950年，新设常熟市。1952年，蘇南行署區特蘇北行署區合併，迭個辰光，蘇州專區改由江蘇省管轄。

1953年，撤销太湖办事处，改成震泽县；老早屬於常州专区个无锡、宜兴、江阴3县划进苏州专区。1954年，常熟市改由省直接管辖。苏州专区有九个县。

1956年，本来属于镇江专区个武进县划进苏州专区；并且拿宜兴县划畀镇江专区。1957年，設立沙洲县。迭個辰光专区有10县。

1958年，拿无锡县划畀无锡市；擔武进县划畀镇江专区；撤销常熟市，并到常熟县；老早松江专区所属松江、川沙、南汇、奉贤、金山、青浦6县划入苏州专区；后來又拿6县划归上海市。迭個辰光苏州专区有8县。

1960年，撤销震泽县，并入吴县。1962年，本來屬於无锡市个无锡县划畀苏州专区。迭個辰光有8個縣。1970年，撤销苏州专区，改成苏州地区。

（注：沙洲县就是现在嗰张家港市）
无锡县

**关于锡山市，请看看搅：[[锡山市]]*
**关于锡山、惠山区，请看看搅：[[锡山区]]，[[惠山区]]*
**关于无锡市，请看看搅：[[无锡]]*

无锡县是1995年之前嗰江苏省嗰一个县，1995年后改成锡山市，后来又改成锡山区忒子惠山区。无锡县是老早嗰华夏第一县，是吴文化嗰发祥地。

无锡市设地级市前头，无锡县属于江苏省苏州专区嗰管辖。
玛丽亚·基里连科

**瑪麗亞·尤里耶夫娜·姬莉蘭歌**（Мари́я Ю́рьевна Кириле́нко）生勒莫斯科，是一位俄羅斯女子職業網球選手。曾經取得加拿大公開賽帮美國公開賽青少年組个冠軍，因为伊從小勒美國接受網球訓練，所以认得舒拉寶娃並成為好友。姬莉蘭歌勒2005年个中國公開賽決賽交头擊敗歌恩菲特而贏得勒球壇个第一個女子網球聯合會（WTA）錦標。2008年7月伊来WTA巡迴賽中登上女子單打世界排名第18位，是伊自2001年取得職業排名以來个最高位置紀錄。

姬莉蘭歌2010年个狀態交关好，分別勒四大滿貫才打出個人个最佳成績，當中包括勒澳網闖入準決賽階段。
伊个職業生涯至今已總共取得5個單打冠軍伉12個单打冠軍。
视力

**视力**指视觉个清晰程度。视力受光学搭神经因素个影响，包括视网膜上焦点个清晰程度，视网膜个完整性搭功能性，还有大脑解析视觉信号个敏感度。

视力弗好个光学方面个原因是屈光弗正。眼球、角膜形状个畸变，晶状体伸缩能力个减弱，侪有可能导致屈光弗正。假性近视由眼部肌肉抽筋引起，真性近视搭远视由屈光误差（相对于眼球长度）引起，其他光学方面个问题由散光或者更复杂个角膜弗规则性引起。伊些问题可以用戴眼镜等办法校正。

视力弗好个神经方面个原因来视网膜搭脑筋箇搭，譬如视网膜脱落搭黄斑变性。弱视由大脑障碍引起，颅脑受伤搭中风也会损害视力。做过光学校正后个视力可以用来量度神经方面个功能。

视力测试辰光常检查中心视力，但必过外围视力来生活当中也蛮重要个。

## 参见
* 屈光度
* 视力测试
* 斜视

## 参考资料
锡山市

**锡山市**，便是早时个无锡县，江苏省无锡市个县级市，能界呒爻，佢个行政区都畀无锡市喫脱爻，便是能界个锡山区、惠山区。
## 歷史
1995年6月8号，无锡县撤县建市，成立锡山市，县政府从无锡市广瑞路迁到锡山市个东亭。2000年12月，经国务院批准，撤销锡山市，设立无锡市锡山区搭惠山区，另外還有一许荡地併进滨湖区里去爻。

## 參考
海口市

海口市是海南省嗰省会，是海南省顶顶大嗰城市，是国家历史文化名城。有四个市辖区，18个街道、23个镇，分别是：琼山区、龙华区、美兰区忒子秀英区。
## 历史沿革
汉代时期，海口属珠崖郡玳瑁县地。唐朝设白沙津，为琼州城外滩，设有古渡驿站，为当时琼州搭雷州海渡搭贸易个港口。

1926年12月9号，海口从琼山县划出，独立建市，名字叫海口市政厅，1929年8月23号改成海口市政局，1931年2月13号撤销海口市政局，地域划畀琼山县管辖。

1950年4月23号，中国人民解放军占领海口，海口市市政筹备处废除。同年5月1号，解放军部队奉中南军区命令，成立海口市军事管制委员会，海口市恢复建制。

1956年，国务院奈海口市划为广东省嗰地级直辖市。1988年4月13号，第七届全国人民代表大会通过关于成立海南省、建立海南经济特区的决议，海南建省，海口市成为海南省個省会。2002年10月16号，国务院批复海口忒子琼山两市合并，成立新海口市。
## 行政区划

## 友好城市
*珀斯
*奥克拉荷马市
*斯科茨代尔
*格丁尼亚
*登巴萨
*达尔文
*莫丁-马卡宾-卢特市

## 注释

## 参考
宿遷市

宿遷市是江蘇省个一個地級市，勒拉1996年從淮陰市分出來，現在有2個市轄區。宿遷是西楚霸王項羽个故鄉。
## 區劃沿革
*1970年个辰光屬於淮陰地區。
*1983年个辰光屬於淮陰市。
*1987年12月31日國務院批准，撤銷宿遷縣，成立縣級宿遷市。
*1996年7月國務院批准，撤銷縣級宿遷，轄沭陽、泗陽、泗洪、宿豫四縣忒子宿城區。市政府勒了宿城區。
*2004年3月，國務院批准，撤銷宿豫縣設立宿豫區。

## 名勝古跡
### 市區裏向个
*項王故里 
*真如禪寺
*馬陵公園（內有蘇北大戰紀念館及烈士陵園）
*河濱公園
*黃河公園。
*皂河乾隆行宮（因乾隆下江南曾入住過而聞名）
*湖濱浴場
*樟山森林公園
*梵音寺
### 泗洪个
*洪澤湖濕地自然保護區

## 歷任市長
劉學東
*1996.07～1997.12
佘義和
*1997.12～2001.01
仇和
*2001.01～2001.08
張新實
*2001.08～2006.04
繆瑞林
*2006.04～2011.04
藍紹敏
*2012.01～2013.02
王天琦
*代市長

## 参考
三沙市

三沙市是海南省嗰一个地级市，是中国顶顶南面嗰地级市，也是中国大陆顶顶年轻嗰地级市，勒了2012年宣告成立，管辖西沙、中沙、南沙群岛。
## 历史沿革
1959年，广东省西沙群岛、南沙群岛、中沙群岛办事处设立，由海南行政区管。1988年，西沙群岛、南沙群岛、中沙群岛办事处划畀新成立嗰海南省管辖。

后来勒了2012年，民政部发布公告，正式成立海南省嗰三沙市。同时撤销西沙群岛、南沙群岛、中沙群岛办事处，建立地级三沙市，政府勒了西沙永兴岛。
## 行政区划

## 注释

## 参考
扬州市

扬州市是东亚地区个一个城市，也是江淮地区个核心城市搭淮扬地区个文化中心。乃朝属中华人民共和国江苏省管辖。此地拥有邪气悠久个历史，立在唐朝到清朝个蛮多辰光内，侪因为商业搭盐业繁荣昌盛。到鸦片战争之后衰落，弗过，还是保留老多老早个文化遗迹搭手工技艺。扬州也是中华人民共和国第三代领导人江泽民个家乡（江泽民祖籍吴越徽州府).

## 历史
扬州有邪气悠久个历史，迭个城市个历史搭汉朝辰光扬州个行政区划有关系，一直到隋朝辰光，扬州再确定来勒现在个位置，之后成为唐帝国辰光数一数二个大都会。

## 行政区划
扬州市下头有邗江区、广陵区、江都区3个市辖区搭宝应1个县，同时代管仪征市、高邮市2个县级市。

## 文化

## 参考
普陀區

**普陀區**可以指：

* 普陀區（上海市），中國上海个一個市轄區
* 普陀區（舟山市），中國浙江舟山个一個市轄區
核武器

**核武器**（，日語：），也叫**核子武器**或者**原子武器**，渠利用核反应嗰光热辐射、电磁脉冲、冲击波和感生放射性造成仔杀伤搭破坏作用、以及造成大面积嗰放射性污染，阻止对方军事行动以达到战略目的嗰大规模杀伤性武器。渠主要包括裂变武器（第一代核武，通常称为原子弹）和聚变武器（亦称为氢弹，分为两级及三级式）。有嗰些还勒武器裡向放進具有感生放射嗰轻元素，以增大辐射强度扩大污染，或加强中子放射以杀伤人员（如中子弹）。
## 參看
* 中子彈
* 原子彈
* 氫彈
## 註釋

## 參考資料

## 外部連結
南明

**南明**是明朝灭脱之后，来勒明帝国南方先后拿朱明王族作为皇帝个流亡政权个总称。从1644年弘光来勒南京登基，到1662年桂王被吴三桂杀脱，一共存在18年。

## 历史

### 明帝国个陪都制度搭弘光个登基
15世纪初，明帝国拿首都从南京迁移到明成祖篡位之前个大本营：北平。让北平成为新个首都北京。弗过，为以防万一，南京还是保留老早个一套官僚行政机构。虽然来勒之后个年岁里向迭个机构基本没啥用。弗过还是作为陪都。为北方有难辰光提供了一个心理保障。
1644年3月，李自成率领伊个大顺军队进入北京。明帝国最后一个皇帝：朱由检来勒紫禁城后头个煤山上吊，明帝国作为一个统治东亚个大帝国从此灭亡。弗过，因为农民叛乱军队只占据帝国北方搭
四川地区。淮河以南个交关地域（包括：吴越、闽、岭南、湖湘）还是有明帝国老早任命个官僚掌握。留守勒南京个官僚系统从三月底晓得勒崇祯死脱个消息，随后便开始选择皇室继承人个工作。经过一系列个争斗搭妥协。最后，来勒江北个四个军阀个拥戴搭马士英等大臣个支持下，福王顺利登基，规定第二年改元弘光。这就是南明建立个开始。

### 派系斗争搭弘光政权个灭亡
弘光登基个辰光。满洲军队正进入北京。李自成退到西安。侪没啥心思关注迭个南京个“皇帝”。这就让弘光来勒1644年其余辰光之内没受到啥外部敌人个侵扰。弗过，弘光并没有多少可以施展个空间。伊手下头个文臣武将。已经陷入彻底个分裂当中。
弘光即位是江北个四个明帝国武将：左良玉、刘良佐、高杰、黄得功共同推举个结果。（伊拉也被叫做江北四镇)伊拉个资本就是防守南方个江北军队。弗过，迭个辰光个明帝国军队，已经成为类似军阀个存在，完全对南京个帝国官僚没尊重搭听命个兴趣。所以，弘光登基之后，只好拿这四个人分别赏赐贵族头衔。其余一概弗敢多问。黄宗羲对此曾经有文章讲：“马士英既借四镇以迎立，四镇遂为士英所结。史可法亦恐四镇之不悦己也，急封爵以慰之。君子知其无能为矣。”
南京朝廷内部也是问题严重。因为东林党个原因，大部分朝廷文官分为两派，相互明争暗斗。但对北面个局势，就啥道理搭方法也搞弗出来。大部分人认为应该“借虏平寇”—即让满洲人来消灭李自成个军队。这种想法当然是异想天开，脱离现实。但迭个辰光个文官自家也清爽。伊拉真正好调遣个军队所剩无几。就是文官系统，也只能有效维持江南几个省份个统治。所以大部分人侪抱有复杂个心态。看穿事实个人，屈指可数。

### 诸王个失败搭叛将反正
弘光政权被灭脱之后，明朝遗留来勒南京个官僚集团也灰飞烟灭。之后，各个宗室就乱套哉。1645年6月。唐王朱聿键来勒掌握福建实际权力个郑芝龙搭退休官僚黄道周个支持下，来勒闽地个福州称帝，年号隆武，这就是南明第二个称帝个隆武帝，伊个身份得到没被清朝征服个其余地区各承认，隆武帝年轻辰光看过交关书，一直想有作为，弗国，个辰光宗室只弗过是一个傀儡，一切侪要听从拥立伊继位个郑芝龙控制。1646年（隆武二年）二月，清军开始征伐福建搭浙江。八月，隆武帝向江西转移，因为随身携带书籍太多，被清军追上。杀脱。

就来勒福建发生隆武帝登基个同一辰光，浙江个士绅扶植鲁王朱以海到绍兴监国。个辰光，鲁王个军队搭清军隔钱塘江对峙。1646年（隆武二年）六月，鲁王兵败，来勒张煌言保护下逃亡海上。个辰光清朝再次宣布薙发令，吴越地区来勒文人煽动下，发生反满清暴乱。清军赶紧回去扑灭反叛。弗过，因为唐王弗承认鲁王个监国地位，两方发生激烈内讧。相互攻击，让南明个元气更受损伤。

弗过，迭个辰光，一些老早个军阀因为自家个利益问题，开始打出抗清个旗号，个当中主要有两支，一支是老早李自成个农民军队，包括刘体纯、郝摇旗等，伊拉逃到湖南，畀何滕蛟收编，成为抗清个军队。。同时，老早投降满洲人个一些军阀，也觉得来勒新个朝廷当将领捞弗到顶顶多个利益，所以，纷纷反叛。包括：李成栋、金声桓、姜镶等人。。这些叛乱将领，让满洲帝国难以应付，造成南明势力个转危为安。

## 參看
*明朝
*嘉定三屠
*揚州十日
## 註釋

## 參考資料

## 外部連結
原子彈

**原子彈**（），又叫**裂變彈**，一種利用核原理製成个核子武器。美國頭一個研製成功，箇種核武器有極強个破壞能力搭殺傷力，勒爆炸个辰光會得放出強烈个核輻射，危害生物組織。
## 參看
* 核武器
* 中子彈
* 氫彈

## 註釋

## 參攷資料

## 外部連結
上海申花足球俱乐部

**上海申花足球俱乐部**是上海一家顶级联赛俱乐部。主场来勒上海体育场。从1994年开始一直参加中国足球顶级联赛。并且来勒1995年获得过甲A联赛个冠军。来勒上海球迷圈子里向有巨大个号召力。

## 名称
上海申花个名称老早是赞助商冠名个结果。弗过，因为申花两个字意思灵光（申城之花)，得到大部分球迷个认可，所以迭個名字一直得到保留。2007年初，联城俱乐部帮上海申花合并。自从2013年绿地集团收购申花之后，申花俱乐部个世纪名称已经变成“上海绿地申花足球俱乐部”哉。

## 主场搭训练基地
申花队个主场是虹口足球场。是中国顶专业个足球场之一。训练基地来勒康桥基地

## 著名人物
*德罗巴
*阿莱卡
*范志毅
*祁宏
*申思
*王大雷
*杜威
*登巴巴
东林党

**东林党**是明朝晏期（尤其是天启、崇祯年）在江南活跃个一只结社组织。只组织个大部分人物是江南地区个读书人。渠场多数拥有丰厚个家庭背景，饱读诗书，希望通过结社个方式满足自家个家庭利益搭政治诉求。东林党直接影响著明帝国末期个历史走向。

## 得名
公元1604年（万历三十两年），吴越退休官僚顾宪成在无锡创办东林书院。因为渠自家个声望，迅速聚集一帮人，担高攀龙、钱一本等江南士绅中有影响力个人物网络起来，在书院里向讲学。因为观点激进，常庄批评政府，树立著交关敌人。慢慢然开始人家称渠叫东林党。

## 关联团体
* 复社
申報

《**申报**》（****）是近代上海发行辰光顶久、有相当社会影响力个报纸。迭个报纸原来叫《申江新报》，来勒1872年4月30日创刊，创办人是英国商人安纳斯脱·美查（）1949年5月27日，解放军接管上海防务，拿《申报》作为中国国民党党产作为理由，宣布迭个报纸停刊。《申报》前后一共经营77年，总共出版25600期。

## 註釋

## 參考資料

## 外部連結
宗人府

**宗人府**，是存在勒中华帝国晚期个一个官僚机构，专门负责皇帝宗室人口搭事物个管理。同时掌管皇帝九族个信息档案，伊拉按照规定个辰光，撰写皇帝家族个家谱，记载宗室子女个繁衍、伊拉个名字、封号、世袭爵位、生死辰光、婚嫁情况、安葬等事体。宗室有啥陈述请求，侪要通过伊拉才可以向皇帝报告。明朝搭清朝侪设有宗人府。
静安寺

**静安寺**是来勒上海静安区个一座寺庙，具体是南京西路1868号，是上海交关有名个佛庙。

## 历史
静安寺来勒西晋建兴元年(312年）开始修造，传说来勒这年，吴淞江里向浮出两尊佛像，背上侪写有佛名，吴县个佛教徒拿佛像迎上岸，供奉到重元寺，箇就是静安寺个前身。

到宋朝辰光，才开始畀称为静安寺。静安寺原先来勒吴淞江(苏州河)北面，因为江水波涛邪气大，威胁到台基，所以到南宋嘉定九年(一二一六年)迁到今日个位置。元朝个辰光，香火邪气旺。伊个辰光寺里向有八隻名胜，叫静安八景（赤乌碑、陈朝桧、讲经台、虾子潭、涌泉、绿云洞、沪读垒、芦子渡），起蓬头哉，文人多跑过来描写伊。

太平天国辰光，庙宇大部分畀烧脱。仅有大佛殿保留下来。长毛叛乱被评定之后，庙宇开始复兴。来勒1880年修造山门搭佛殿，增设庙会。1903年，中国佛教总会拿会址设勒静安寺里向。1921年，又增修三圣殿，大体高头有如今个规模。到1947年，持松法师担任静安寺个住持，开始宣传密宗佛法。同时创办佛学院搭《学僧天地》月刊。文化大革命个辰光受到冲击比较严重，1972年，大雄宝殿被烧脱，改革开放之后逐渐回归正轨。1983年开始修复，重新修造大雄宝殿，还新建功德堂搭僧寮，恢复真言宗密坛。1983年，静安寺被定为全国重点寺院。1990年开始，重新对外开放。

## 参考
岳陽樓記

《**岳陽樓記**》是一篇為重修岳陽樓寫嗰記。由北宋文學家范仲淹應好友巴陵郡守滕子京之請，於北宋慶曆六年（1046年）所作。其中嗰詩句「先天下之憂而憂，後天下之樂而樂」、「不以物喜，不以己悲」是較為出名和引用較多嗰句子。

《岳陽樓記》寫於慶曆六年（1046年）九月十五號。一般認為，范仲淹在河南省鄧州市寫嗰這篇散文，所以並未登上岳陽樓。不過，《岳陽樓記》能夠成為傳世名篇並非因為其對岳陽樓風景嗰描述，而是范仲淹借《岳陽樓記》一文抒發先憂後樂、憂國憂民嗰情懷。

歐陽修嗰散文《偃虹堤記》是繼《岳陽樓記》嗰仿作。其文章開頭即說：「有自岳陽至者，以滕侯之書，洞庭之圖來告，曰願有所記。」

## 原文

## 外部連結

* 岳陽樓記白話翻譯
崇祯

**崇祯**是明朝最后一个皇帝朱由检在位辰光个年号。具体年限是1628年1644年，一共十七个年头。迭段辰光是明帝国走向衰亡搭崩溃个年代。帝国境内发生邪气严重个自然灾害，让陕西等地个农民开始反叛帝国。辽东个后金国继续对明帝国造成威胁，并且改名大清。但同一辰光，帝国南方个吴越地区，经济文化发展没受到多少影响，达到极高个繁荣程度。
朱由检

**朱由检**（1611－1644）是明朝阿末一个皇帝。渠是明光宗第五个儿子，也是明熹宗朱由校个异母阿弟。在渠场阿哥死脱之后当上明朝个皇帝，年号崇祯。初期担魏忠贤做脱，扶持东林党重新上台，畀江南文人吹捧成明君。但之后，自家性格毛躁、疑神疑鬼个毛病，慢慢然暴露出来哉。对待流寇搭后金个两面夹击，也无何好办法，逐渐陷入内外交困，末脚在崇祯十七年李自成进入北京个辰光，在煤山上吊。明帝国个全国统治也到此终结。

## 性格
朱由检性格邪气多疑，渠当皇帝辰光，常年担内阁首辅个职位调人。前后共总有三四十个阁老，交关全畀渠杀脱。对军事将领，渠个脾气便越加大，上来无几年，就杀袁崇焕，后首来，貤逼煞孙传庭，搭臣子个对立，让崇祯自家更孤家寡人，反过来让渠更加嫌鄙大臣。死脱之前绝笔写【朕自登基十七年，虽朕薄德匪躬，上干天怒，然皆诸臣误朕，致逆贼直逼京师。】

## 参考文献
李自成

**李自成**（1606－1645），本名叫做**鸿基**。出生来勒明帝国陕西个米脂。有传闻讲伊是党项夏景宗个后代。本来是陕北个驿卒。朱由检登基后，听信大臣裁撤驿卒个想法，让伊没了工作，伊随后就参加农民起义军。跟随高迎祥。等高被明帝国军队杀脱之后，李自成就独自带军队行动，自称**闖王**、或者**李闖**，到处征战，势力越来越大。1644年，伊来勒西安创立大顺 (政权)，随后向北京进发，最后终结明朝个统治。弗过，来勒之后个一片石战役当中大败把吴三桂搭多尔衮个联军。之后节节败退，一年之后就覆灭哉。

## 參考資料
张献忠

**张献忠**（1606－1647），字秉吾，号敬轩，陕西榆林人。是明帝国崇祯年叛乱个主要头目之一，老早拿自家叫做西营八大王。善于流窜。冲中末年，进入四川，建立大西。后被清朝个军队击败，自家也死脱。
洪武赶散

**洪武赶散**（洪武大移民），是明帝国创立初期，由朱元璋强制下一场针对吴越人个移民事件。主要是拿吴越地区个人口强制迁徙到江淮地区。

## 影响
明帝国个迭个政策，是对吴越地区个重大打击，并且带来一系列文化民俗方面个影响，具体包括对“胥门认同”，并且对淮扬东部地区个方言带来一定影响。http://www.tzhledu.net/Article/2009/20091207084424_27055.html

## 外部链接
* 洪洞大槐树移民的考证 
* 永乐朝迁民的原因和历史记载 
* 
* 

* 
* 
*
吴三桂

**吴三桂**（1612-1678），辽东人，字**長伯**，一字**月所**，是明帝国末期搭清帝国前期重要个政治军事人物。伊个祖籍来勒淮东个高邮（今日江苏省个高邮市），锦州总兵吴襄个儿子，也是关宁军核心头目祖大寿个外甥。出生勒一个军事家庭。世袭军官。到崇祯末年，当上辽东总兵，加封平西伯，负责防守山海关。1644年降清，放满洲八旗入关，畀满洲人封为**平西王**。1661年杀脱南明压末一个皇帝，1673年反叛清朝，发动三藩之乱，1678年病死。

## 生平
吴三桂来勒年轻辰光是个美男子，自家个武功也相当好，吴伟业称呼伊「白皙通侯最少年」，来勒十八岁因为解救伊个阿爸成名，皇太极称赞伊：“吾家若得此人，何憂天下？”

崇祯四年（1631年）八月，皇太极率领八旗对关宁军开战，开始大淩河之役，吳襄来勒赴援辰光逃亡，让全軍覆灭，祖大寿丢弃城池，逃到錦州，孙承宗被罢官，吴襄锒铛入狱，之后，明帝国让吴三桂担任总兵。吳三桂部队士气比较高，“膽勇倍奮，士氣益鼓”。伊治理軍队也比较严格，麾下个騎兵一千人，分廿隊，一隊五十人，設一个領騎官，伊来勒自家个靴筒高头摆勒迭廿名領騎官个姓名，一旦抽中啥人，就呼叫啥騎官，迭个領騎官马上让伊个五十人騎隊，跟牢伊冲锋，，被公认为是是帝国末年最后一支有战斗力个部隊。松锦之战爆发后，帝国军队因为指挥问题，逐渐陷入困境，吴三桂用蒙古降人计策，从大路突围，窜到杏山城。是迭次战役少数成功跑脱个明朝军队。皇太极赞：“吴三桂果是漢子！得此人歸降，天下唾手可得矣。”崇祯十七年(满清順治元年)（1644年）三月初，李自成个军队先后拿大同、正定攻克，“京師為之震動”，初四日，朱由检決定放棄关外，封吴三桂为平西伯，让伊从山海关出发，来保卫北京，又让吴三桂个爸爸吴襄提督京營。

### 引清兵入關

吳三桂根据朱由检个指示，率领军队朝首都北京开进，三月十六抵山海關，一路上“遷延不急行，簡閱步騎”，三月二十抵達河北豐潤時，李自成领导个流寇部队已进入北京，崇祯自縊景山（煤山），三桂則引兵退保山海關。李自成曾多次招降，吳三桂再三猶豫，曾一度有投降李自成的念頭。據傳后来听说其愛妾陳圓圓被李自成部下擄去而作罢。两面受敌的吴三桂，对内打弗过李自成，对外挡弗牢多尔衮。陈圆圆和吴家亲人都成了李自成的人质。为保全家人性命，吴答应与李自成议和，为防李自成有诈，又私下以黄河南北分治为条件向多尔衮求助。多尔衮复信吴三桂，许诺封伊做清朝个平西王，变合作关系受降关系。

来勒北京个李自成，因为怕清兵入关，決定「灭吴保关」，随后，伊带领廿几万军队，来勒四月十三号，向东朝山海关开进，去攻击吳三桂。四月廿二，关宁军作战失败，吳三桂求救於多尔衮，多爾衮將計就計，趁吳三桂與李自成談判之機，突然向李自成发动攻击。李自成却以为上了吳三桂个当，他認定吳三桂是“引狼入室”，随后殺脱吳三桂的全家。吳三桂為報殺父之仇，放清军入關追剿李自成个部队，在一片石战役中聯合清軍擊潰李自成。清軍入關後，攻入北京，多尔衮拿年幼个清世祖搭清廷从東北个盛京遷都到北京，并且拿封吳三桂做平西王。

之後吳三桂就变成满洲八旗个先头部队，率伊自家个关宁军班底，攻打陕西、四川等省份，拿李自成、张献忠势力驱赶。之后，又辅佐多铎等满洲贵族，率领大军进攻南明，一直到1660年代，南明最后个皇帝永历帝窜到緬甸，吴三桂追入缅甸，强迫缅王莽白交出永曆帝，拿伊带到昆明处死。清廷邪气满意，命令伊鎮守云南，同时管理贵州，该歇辰光，已经同诸侯王没啥区别哉。

### 三藩之亂

顺治十七年，清廷拿賦稅少作为借口，要求吳三桂削脱自家个军队。吳三桂拿綠營搭降兵從六萬人減到两万四千人。康熙元年，清廷加封伊做亲王，同时管理贵州。康熙元年四月以弓弦杀朱由榔及其子。康熙十二年（1673年）康熙帝議撤藩，吴三桂於同年十二月起兵反清，平南王世子尚之信、靖南王耿精忠、广西将军孙延龄、陕西提督王辅臣等先後響應，史称三藩之乱。吳三桂一开始以反清复明为号召，自称周王、天下招讨大元帅，大軍初時勢如破竹，康熙十三年春攻陷湖南，其後在岳州一帶為清軍所阻，形勢逐漸不利。康熙十七年（1678年）放弃反清复明，来勒湖南衡阳称帝，国号为周，建元昭武，立妻子张氏为皇后。同年在长沙病逝。康熙二十年（1681年），清廷打进云南搭贵州，吴三桂个孙子吴世璠自杀，历时八年个三藩之乱就结束了。

清朝張茂稷《讀史偶感》：“李陵心事久風塵，三十年來詎臥薪？復楚未能先覆楚，帝秦何必又亡秦。丹心早為紅顏改，青史難寬白髮人。永夜角聲應不寐，那堪思子又思親。”

## 家庭
### 妻
*张皇后

### 子女
*吴应熊
*吴应麒
*幼子数人
*吴氏，嫁夏国相

## 吳三桂與《圓圓曲》
吳三桂降清後，汉族文人對之諷刺不絕，其中最著名的莫過於吳偉業（號梅村）所寫的《圓圓曲》。

由於世人將吳三桂變節歸咎於其愛妾陳圓圓被擄，令吳三桂為奪回陳氏而与满人勾结，詩人吳梅村以西施諷今，譜下七言長詩《圓圓曲》，指出陳圓圓無一絲損害國家之舉，責任應在吳三桂，抨擊了他冲冠—怒为红颜”的舉動。

雖然晚清名家王國維比較〈圓圓曲〉與唐代詩人白居易之長恨歌時認為前者不若白氏之平白，境界遜後者一籌。然無可否認，吳偉業能將西施與陳圓圓之際遇融合得絲絲入扣。但最令吳三桂介懷的卻是詩中中段幾句與西施無關，矛頭直指吳三桂的詩句：

據說吳三桂曾出重金希望吳梅村刪改上述幾句，然為吳梅村所拒絕。

## 評價
後人對於吳三桂的評價。
* 清初许多汉族知识分子因为厌恶满清政权的异族统治，痛恨作為漢人的吴三桂与满清勾結，导致大顺政权及南明政权等汉人政权的覆亡，加上曾殺死永曆帝等明朝皇族和大臣等，斥责他为「汉奸」。吴三桂一时间也成了“汉奸”的代名词，后来也常有人拿“現代吳三桂”這個稱號來攻擊對手。
* 也有一說乃是吳三桂為了替崇禎帝復仇，在手上只有五萬大兵、對手三十萬大兵之下，只得與清兵借兵、引清兵入關。福王政權：同情其不得不然。

## 参考文献
袁崇焕

**袁崇焕**（1584年-1630），字**元素**，号**自如**，广东东莞人，明朝末年邪气有名个官僚搭将领，也是明朝抵抗满洲人顶有能力个人物之一。袁崇焕来勒万历四十七年（1619年）中进士，之后进入兵部，守卫山海关搭辽东，之后，取得宁远大捷、宁锦大捷、京师大捷等胜利，并且构建关宁锦防线，多次抵挡后金八旗个攻击。崇祯二年后金避开袁崇焕，采用绕道蒙古个方式进入帝国境内，袁崇焕多次击败满洲人，护卫了京师个安全，但伊个一些举动引发朱由检个怀疑，最终导致朱由检拿伊凌迟杀脱。

袁崇焕死前头留下绝命诗曰：
一生事業總成空半世功名在夢中死後不愁無將勇忠魂依舊保遼東

## 参考文献
柳如是

**柳如是**（1618-1664），本名**楊愛**，后来改名叫**柳隱**，字**如是**。因为宋朝辛棄疾《賀新郎》当中有诗句：「我見青山多嫵媚，料青山見我應如是」，所以自号「如是」；后头又稱「河東君」、「蘼蕪君」。浙江嘉兴人，卖相好，多才多艺，是「秦淮八艳」之首。

## 生平

柳如是生勒明朝万历四十六年（1618年），被辗转倒卖，所以，伊真实个姓氏也没人晓得。1628年，柳如是十岁辰光，江南名妓徐佛收养伊。弗过，柳如是並弗迷醉其中。沈虬《河东君传》讲伊：“知书善诗律，分题步韵，倾刻立就；使事谐对，老宿不如。”柳搭李待问、宋徵輿、陳子龙等侪發展過感情，但因为封建礼教阻碍。尤其是搭陳子龍个一段情愫，男女双方情切意篤，长期居住勒松江南樓，賦詩作對，互相唱和。可惜南樓唱和个美景弗長，陳子龍个原配張氏帶人闹上南樓。柳如是不甘受辱，悲切而毅然地離去。雖然箇浪，陳还是對於柳如是弗死心，根據陳寅恪先生个推証，陳子龍後來还是為柳如是的流聞心碎三次，可見陳子龍搭柳如是个关系。

崇祯十一年（1638年），廿歲个柳如是弗施粉黛结识原朝廷禮部侍郎、28歲即得探花个錢謙益，崇祯十三年（1640年）柳以男妝相，柳儒士之名搭錢再相遇，錢並在其居住之半野堂之處以「如是我聞」（佛教經書結集常以此詞起頭，其意為敘述諸沙門共同聆聽釋迦牟尼佛開示。）之名另築一「我聞室」以呼應柳如是个名字。同时，带柳如是徜徉於湖光山水，詩酒作伴。柳如是感其深情，願嫁此時早已年過半百个錢謙益。錢謙益大喜過望，於次年迎娶柳如是，迭个婚姻来勒明末是惊世骇俗个，导致非議四起，舉行婚禮中船被扔進了交关瓦石。，明帝国灭亡，錢謙益任南明朱由崧弘光朝廷禮部尚書后，柳如是生下一個女兒。

清兵入关，清軍兵臨南明首府南京城下辰光，柳如是劝錢與其一道投水殉國，錢沉思無語，最後讲：「水太冷，不能下」。柳如是「奮身欲沉池水中」，卻把錢謙益拉牢。后钱谦益降清，但在柳如是影响下不久又辞官回乡。後來柳如是搭錢長期從事秘密反清活動。

顺治四年（1647年），钱谦益因黃毓祺反清案受到牵连，被满洲朝廷抓到监狱，順治五年（1648年），柳如是到处寻求帮助，拿錢謙益就出。錢對此想法老多：“慟哭臨江無孝子，從行赴難有賢妻”。康熙三年（1664年）五月二十四日錢謙益死脱，柳如是受弗了錢氏族人钱朝鼎為家產问题搭伊糾纏弗休，六月二十八日（34天後），柳如是上吊死脱，时年46歲。葬於虞山。虽然錢謙益搭柳如是為乾隆帝銷毀和禁刊任何著作，幸有《湖上草》、《戊寅草》等詩集傳世。清嘉庆时常熟知县陈文述曾经重修墓墩。柳墓来勒抗战初期搭中华人民共和国建国初期先后被盗掘，弗过至今尚存。

## 注釋
多尔衮

**多爾袞**（1612-1650），满洲爱新觉罗氏，努尔哈赤第十四子，皇太极个同父异母阿弟，娘是为努尔哈赤大妃阿巴亥，同母兄英亲王阿济格，同母弟豫亲王多铎。初称台吉。1626年封贝勒，后因战功封“**和碩睿亲王**”。

伊担当順治攝政个辰光，明帝国被李自成灭脱，伊趁机发动清军入关，并且拿首都从盛京迁到北京。拿东亚大陆确立清朝个统治地位。现在故宫东面南池子大街西面个普度寺，老早就是多尔衮来勒北京城个宅邸。

## 评价
多尔衮是满洲帝国征服东亚大陆个决定性人物，但帝国文人对伊个评价并弗是老高，伊拉认为，伊有“六大弊政”，薙发、易服、圈地、占房（侵占房舍）、投充（抢掠汉人为奴隶）、逋逃（逃人法），延续时间最长的，是逃人法。顺治七年六月，广西巡抚郭肇基等人因为“擅带逃人五十三名”，畀处死。顺治十年，天降大雨，“直隶被水诸处，万民流离，扶老携幼，就食山东。但逃人法严，不敢收留，流民啼号转徙”。

## 屠江南
多尔衮血洗江南，指示扬州十日、嘉定三屠，对吴越人犯下邪气大个罪行。

## 参考资料
豪格

豪格（1609－1648），清帝国个肃武亲王，满洲爱新觉罗氏，是清太宗皇太极个大儿子，1609年三月十三出生，娘是皇太极继妃乌喇纳喇氏。

豪格武力邪气结棍，立过交关功勋。因其功勋卓著而不断进封，并且，搭多尔衮关系搭僵。皇太极死脱之后，因伊没指定继承人，就引发多尔衮搭豪格对于帝位个争夺。迭个辰光，豪格亲掌正蓝旗，而且又有皇太极留下个正黄旗搭镶黄旗以及众多大臣们个支持，形式相对拥有正白、镶白两旗以及多铎支持个多尔衮更有利一歇。弗过，豪格来勒关键点没有能果断行事，来勒有大臣提出豪格具备继位资格并要求其继位的时候表示自家弗灵，被多尔衮顺水推舟，丢脱登基个机会。最终由其弟，皇太极九子福临继位，多尔衮为摄政王辅政。此后，豪格虽还是有老多战功，但愈发受多尔衮个打压。

顺治元年四月初一，豪格个属下何洛会，告发豪格图谋不轨，顺治五年（1648年），因隐瞒其部将冒功及起用罪人之弟个罪名被下狱，当年三月死脱，年仅四十岁。豪格死脱之后，其福晋被多尔衮所纳。

豪格来勒清兵入关平定天下的过程中，战功卓著，曾经来勒顺治三年，四川西充凤凰山射杀明末农民造反军领袖大西王张献忠。

顺治八年，顺治帝亲政后，为豪格平反，重新封为和硕肃亲王，同时立碑。顺治十三年，豪格被追谥，成为清代第一个被追谥个亲王，称肃武亲王。乾隆四十三年，入太庙。
江南贡院

**江南贡院**是来勒南京城南秦淮河边浪向，挨牢夫子庙个一隻大型建筑群，也是中华帝国古代顶大个科举考场。

## 历史
江南贡院来在南宋孝宗乾道四年（公元1168年）第一趟开始修造。明帝国在南京建国，设立南直隶，让江南江淮个考生到此地来乡试，同时也进行全国性会试；永乐辰光，明帝国迁都北京，南京變成著留都，扩建科举考场，规模邪大，有号舍靠二万间。清帝国初期，南京是江南省首府咾，贡院一徑沿用“江南贡院”之名。贡院四周有得两重围墙，上头布满荆棘，以防夹带作弊，故世人貤謳贡院是“棘围”。江南贡院曾占地有三十万平方米，东从姚家巷开手机，西到贡院西街，南临秦淮河，北抵建康路，是夫子庙地区核心建筑群。朱元璋还来在秦淮河畔搞官营妓院，称著旧院咾富乐院，搭贡院隔河相望，原本是替才子佳人而设。秦淮河畔也因贡院、富乐院、夫子庙个存在咾长期繁荣。现在贡院衹聽剩一隻四合院式结构个楼宇，衹好展示当时辰光繁荣景象个博物馆，裏勢有得一隻好感知贡院盛世时宏大个建筑模型图。1982年，贡院碑刻列入第三批江苏省文物保护单位名单；2002年，江南贡院古建筑归入“贡院碑刻”，并以“江南贡院”名称成为省级文物保护单位。

## 图片集

File:PSM V68 D106 The clear far seeing tower in nanjing.png|明远楼旧影
File:PSM V68 D108 Rows of examination stalls at nanjing.png|号舍全景旧影
File:PSM V68 D108 Entrances to the examination stalls at nanjing.png|号舍旧影
File:江南贡院.JPG|明远楼
File:各朝状元.JPG|唐至清各朝状元列表
File:清朝状元列表.JPG|清朝状元列表
File:难得糊涂.JPG|难得糊涂 郑板桥
应天府（明朝）

**应天府**是明帝国设置个府，也是明帝国初期个首都，来勒永年年迁都北京后，改做陪都。位置大致搭现今个南京市一样。来勒明帝国辰光，享有仅次于首都北京个重要地位。
波葛列查

**Bochotnica** (波兰语 : *Bochotnica*) 是 一个 村。 勒勒 东南波兰，勒 Wisła 个 Puławy 搭 Lublin 当中。  是 Lublin行政区个 首都，有 1,500位 居民。
左良玉

**左良玉**（1599-1645），字**崑山**，明末山東臨清人。明朝末期重要个将领搭军阀。

## 弘光辰光个表现
崇祯十七年（1644年），三月封伊为**寧南伯**，北京城破，崇禎自縊亡，左良玉拿出自家所藏金银财物二三万，散畀下头个军队，才稳牢军心。弘光帝登基后，左良玉晋升**寧南侯**。箇辰光左有军队搭辅助部队好几十万，號稱百萬軍，是南明顶重要个防卫部队之一。弘光元年（1645年）左良玉号称“奉太子傳國密詔”，以“清君侧”為名，傳檄討马士英，临行辰光，下令屠戮武昌城。馬士英连忙命令史可法撤脱长江防御兵力防守左良玉，左军行到草鞋峡个辰光，黄得功等部已拿左良玉击败。四月初一，良玉到九江，已是久病之躯；初四，邀江督袁继咸到舟中相见，袁責以大義，良玉疾甚，望城中火光，大哭曰：“予负袁公！”嘔血數升而死。左个儿子左梦庚拘禁袁继咸，引兵东下，一直到太平府，弘光元年（1645年）五月十三号梦庚率部投降清軍阿济格部。袁继咸畀满洲兵捉牢，死脱。

## 参考文献
左梦庚

**左梦庚**（？—1654年），明末军阀左良玉个儿子，山东臨清人。降满洲后加入八旗。

伊爸爸左良玉是明帝国末年个名將，封寧南伯，后头拿平賊將軍印畀夢庚。1645年，左良玉率领军队从武昌沿江東下，号称「清君側」，没多久，伊就病死。左军个将领推举左梦庚做统帅，继续领兵东下，连破东流、建德（今东至县），率兵到采石。黄得功屯军荻港，拿左梦庚个先鋒部隊来勒铜陵灰河打败，又截击梦庚勒板子矶（今繁昌县西北），屯驻于芜湖。左梦庚只好退回九江。顺治二年（1645年）阿济格追逐李自成到九江，五月十三日，夢庚来勒湖广巡按御史黄澍个劝说下率残军十馀万人投降清軍。之后加入汉军正黄旗。平定大同个姜瓖，畀满洲帝国封为正黄旗汉军都统。顺治五年，授予一等精奇尼哈番（满语子爵）。顺治十一年（1654年）卒，諡**庄敏**。乾隆初年，定封一等子。

## 参考书
* 《明史》卷二七三《左良玉传》
总兵

**总兵**，明帝国官僚系统当中武将个等级，，满清帝国继承。来勒14世纪末至20世纪初长期存在。**总兵**个名称来勒明朝为武职虚衔差遣，由勋爵兼任，公侯超品；相对文官虚衔为总督、提督，为部堂官个差遣。清帝国则通常为正二品，相当于现在个军长。清朝绿营，军阶由高至低分别是提督、总兵、副将、参将、游击、都司、守备、千总搭档把总。
凱撒

**凱撒**，又譯**愷撒**（拉丁文：Caesar，公元前100年7月13日－前44年3月15日），羅馬共和國末期个軍事統帥、政治家，儒略家族成員。

凱撒雖然出身貴族，弗過家門並弗哪能顯赫，伊年輕辰光當過律師，敗訴兩趟之後放棄。改跑到自家親戚勒拉小亞細亞个軍隊裏向。箇當中，曾經勒拉東方王國个宮廷裏充當間諜，有傳聞講伊當過迭個國王个男寵。伊回到羅馬之後，想方設法擠到權力階層。因爲伊擅長搞女人，情婦多，所以關係網也靈通。弄到神官个職位。之後伊歷任財務官、大祭司、大法官、執政官、監察官、獨裁官等職。伊曉得自家弗是羅馬第一流个名門，嘸辦法勒拉元老院出人頭地，所以，伊就拿自家个人望寄託在平民身上。一直塑造自家是老百姓个朋友。不過，迭眼儕弗過是權術而已。

公元前60年，伊搭驾驽士·庞培（Pompey）、麻掴撕·李锡尼·克拉苏（Crassus）秘密結成前三頭同盟，隨後擔任執政官，勒拉任期當中排除異己，收買暴民，通過農地法，籠絡到交關失地無產者民心。之後，根據三巨頭同盟个秘密約定，伊勒拉執政官任滿之後，出任控制三個行省大權个高盧總督。伊曉得嘸武功做資本是無法搞獨裁个，就用8年辰光，恩威並施，逐漸殖民高盧全境（乃朝法國、比利時搭德國萊茵河西面），也野心勃勃个侵略日爾曼搭不列顛。伊勒拉高盧安插勢力，排除元老院个官僚，完全拿高盧變成伊自家个獨立王國。迭眼舉動，也引發元老院个交關責問。公元前50年，龐培搭元老院要求伊辭脫高盧總督个職位，伊嘸執行。公元前49年，渠跨越盧比孔河，公然叛國並佔領羅馬，之後追殺龐培，滅脫反對自家个勢力。勒拉元老院設立類似東方帝王个寶座，集大權於一身，開始獨裁統治，制定了《儒略曆》。

公元前44年，凱撒个獨裁讓羅馬元老院大部分元老再沒辦法忍受，以布魯圖（Brutus）所領導个元老院成員拿伊暗殺身亡。凱撒死脫之後，其甥孫及養子屋大維（Augustus）擊敗安東尼（Antony）開創羅馬帝國並且成爲第一位帝國皇帝。拋開個人个作爲弗講，凱撒是能力邪氣強个軍事家搭文學家，伊个著作高盧戰記是拉丁文學个名作，伊个統治方法搭收買民心个手腕，也爲後代个帝王樹立標杆。此外，凱撒也是撲克牌裏个方塊K人物。

## 註釋

## 參考資料

## 外部連結
阿伯丁

: 
**阿伯丁**（ ；低地苏格兰语：；苏格兰盖尔语： ），英国苏格兰地区个主要城市之一，是苏格兰6个指定市中，人口排行第三个城市（2012年时统计为220,420人）。城市面积186km²。阿伯丁位于苏格兰东北部，北面个顿河（River Don）与南面迪伊河（River Dee）个河口之间，是北海海滨个主要海港。

## 相册

Aberdeen-Hafen-14-Panorama-2009-gje.jpg
Aberdeen-104-Springbank Terrace-2009-gje.jpg
Aberdeen-126-Hotel-2009-gje.jpg
Aberdeen-136-Castlegate-2009-gje.jpg
Aberdeen-146-Castlegate-2009-gje.jpg
Aberdeen-158-Castlegate-Restaurant-2009-gje.jpg
Aberdeen-170-St Nicholas-Kirkyard-2009-gje.jpg
Aberdeen-206-Haeuserzeile-2009-gje.jpg
Aberdeen-Hafen-44-Hafenausfahrt-2009-gje.jpg


## 註釋

## 參考資料

## 外部連結
*阿伯丁市議會官方網站
杨芳（清朝将领）

**杨芳**（1770-1846），字**诚村**，贵州松桃（今松桃苗族自治县）人，是清朝来勒嘉庆搭道光辰光顶重要个将领。

## 生平
杨芳年轻辰光投军为文书，杨遇春赏识伊，让伊做将校。嘉庆年，伊参加镇压川楚白莲教之乱个活动，被任命做斥候侦骑。后任总兵、提督。嘉庆十八年（1813年），随那彦成镇压林清、李文成个天理教叛乱活动。道光六年（1826年），杨芳率领大兵，到新疆，指挥平定回教发动个张格尔之乱。道光十八年正月十四，由湖南镇镇总兵官升任广西提督。道光十八年正月十七（1838年2月11日），搭湖南提督互调。道光廿年（1840年），第一趟鸦片战争爆发，杨芳搭参赞大臣奕山到广东镇压英国人，伊邪气迷信，竟然去用阴门阵对抗英国军舰，被粤人嘲笑。战争失败后，畏敌主和。之后回任湖南提督。

## 參考文獻
张格尔

**张格尔**（维吾尔语：**** **；），是清朝统治辰光，新疆白山派和卓波罗尼都个孙子、薩木薩克个二儿子。搭交关内亚野心家一样，伊也出生来勒满洲帝国个统治范围之外，伊是来勒浩罕汗国长大个。“張格爾”这三个字是波斯语个音译，意识是“征服世界个人物”。

## 生平
早年来勒内亚个喀布尔学习回教教义，来勒迭个辰光，开始搭英国間諜接触。伊有政治野心，准备回新疆恢復伊祖先阿帕克和卓辰光个回教神权統治。来勒嘉庆廿五年（1820年），伊三次潛入塔里木地区，發動叛亂，张格尔搭浩罕國王商定，事成之後，让浩罕占领天山南路个喀什嘎尔（今喀什市），同时，平分喀什噶爾等城个回教人口搭財產。

## 作乱
道光四年八月廿二日（1824年10月14日），张格尔带七十几个匪徒，袭击乌鲁克、图木舒克卡伦，弗过老快被清朝军队击败。张格尔到周边地区流窜。道光六年（1826年），张格尔发动規模最大个一次叛乱，伊以禮拜其祖先个麻札（墳墓）作为名号，利用穆斯林对信奉佛教个满洲皇帝敌视情绪，煽动宗教性质个叛乱，老快就占领喀什噶尔（今喀什）、英吉沙尔（今英吉沙）、叶尔羌（今莎车）、和闐（今和田）等地。张格尔为蛊惑穆斯林，还派人编写传单，讲伊哪能仁慈、哪能宽厚。还写诗文：但见其一面，即两世受福，但饮其杯茗，即百虑皆忘。当地个老百姓被伊蛊惑，侪舍命舍财来迎接迭个“神仙”。張格尔占领喀什噶爾之后，英国人派出間諜二十餘人充當顾问，訓練伊个回回部队，同时提供援助。

## 伏法
满洲帝国晓得张格尔个叛乱后，命伊犁将军长龄搭陝甘總督杨遇春、山東巡撫武隆阿、擴肅提督齊慎等，率领吉林、黑龍江、陝西、甘肅、四川个清軍三万多人，来勒阿克苏集中，迅速南下，攻克喀什噶爾等城。到道光八年（1828年）初，張格尔率領五百騎兵來襲，中途被发觉，只好反向奔逃。杨芳搭伊薩克等人急馳跟牢伊一晝夜，張格尔窜到喀爾鐵蓋山，只剩三十几个人还没跑，伊匍匐登山。被杨芳个副將胡超、段永福伏击，被生擒，解至北京，来勒午门凌迟杀脱。

## 参考资料
* 平定回疆擒剿逆裔方略.卷5.页8
*《清史讲义》
龚自珍

**龚自珍**（1792年8月22号－1841年9月26号），字**璱人**，号**定盦**。曾字**尔玉**，曾经改名叫**易简**，字**伯定**，后头更名叫做**巩祚**。浙江仁和（今杭州）人。清朝来勒道光辰光邪气有名个思想家搭文学家。

## 文学
龚自珍有邪气渊博个学问功底，兴趣也相当广，对金石、目录，侪有研究，同时来勒诗文、地理、经史百家等方面，也有造诣。伊个文章有自家个特色，有“龚派”个称呼。伊个著名章节，比方讲“九州生气恃风雷，万马齐喑究可哀。我劝天公重抖擞，不拘一格降人才。”已经选入中学个语文教材，来勒中国是家喻户晓个作品。
四庫全書

《**四庫全書**》是中國歷史上規模最大嗰一套叢書。清乾隆三十八年（1773年）開始編纂，歷時9年成書。共收書3503種，79337卷（據文溯閣本79897卷），36304冊，近230萬頁，約8億字。整套書收録了從先秦到清乾隆前一部分古籍（一部分被列為禁書），涵蓋了古代中國幾乎所有嗰學術領域。編撰四庫全書，收書3503種，同時禁、毀圖書3100多種。

## 概況
《四庫全書》整套書分為經、史、子、集四部，44類，其中也包括了《論語》、《大學》、《孟子》、《中庸》、《周易》、《周禮》、《禮記》、《詩經》、《孝經》、《尚書》、《春秋》、《爾雅》、《説文解字》、《史記》、《資治通鑑》、《孫子兵法》、《國語》、《水經注》、《戰國策》、《本草綱目》、《茶經》等其他經典著作，還有日本、朝鮮、越南、印度以及歐洲人嗰一些著作，為後代學者研究中國古代文化提供了較完善嗰文獻資料。

## 註釋

## 參考資料

## 外部連結
袁枚

**袁枚**（1716-1797），清朝中期个著名诗人搭散文家。字**子才**，号**简斋**，别号**随园老人**，来勒伊活勒个辰光，人家也叫伊**隨園先生**，吴越杭州钱塘（今浙江杭州）人，祖籍浙江慈溪，曾经做过江宁知县（今江苏省南京市江宁区）。是乾隆辰光搭纪昀齐名个文坛领袖。

## 著作
袁枚一生写过交关书籍，其中顶有名个有：《子不语》、《随园诗话》、《小仓山房文集》。伊个著名文章《黄生借书说》描绘一个书生向伊借书个过程，其中个“书非借不能读也”已经成为家喻户晓个名言哉。

## 兴趣
袁枚是满洲帝国中期有名个文坛人物，有邪气多个兴趣爱好，伊欢喜收集了鬼故事，以簡潔明暸的筆法，寫成筆記小說《子不語》，搭纪昀个《阅微草堂笔记》齐名，是满洲怪诞小说个代表作。

袁枚也是一位美食家，邪气欢喜美食鉴赏，为此还专门写过一本美食著作《随园食单》，个本书是是清朝一部系统谈论烹饪方法搭帝国各地小菜个重要著作。迭部书出版于乾隆五十七年〈1792年〉。

## 故居
袁枚后来定居来勒南京，修造随园。地点来勒现在个南京师范大学里向。
吴敬梓

**吴敬梓** （1701年—1754年）字**敏轩**，一字**文木**，号**粒民**，是淮西滁州全椒人，清朝中期个著名写实小说家。因伊中年之后，从安徽全椒个老家搬到江苏南京秦淮河旁边，所以，又拿自家叫做“秦淮寓客”。

## 著作
《儒林外史》，是作者根据自家个切身经历，深刻揭发满洲帝国统治辰光读书人没落风气个现实主义作品。
魏忠贤

**魏忠贤**（1568-1627年），别名叫**魏閹**，本名**魏四**，阉割入宫后，改名**李进忠**。由才人王氏復姓，担当秉笔太监后，改名**忠贤**，表字**完吾**。是明朝末期个大宦官。北直隶肃宁（今河北沧州肃宁县）人。

## 混得权柄
魏忠贤小辰光屋里没啥钞票，专门上街瞎搞，伊没文化水平，是个文盲，但却蛮晓得射箭搭骑马，顶欢喜个物事是赌博，迷恋酒色，后来，伊欠赌债，想寻发财个道路。个辰光，想到太監来勒遊樂場所出手闊綽，就自阉入宫做宦官，因早與宮中太監熟識通融，有传闻讲伊因此没淨脱全身，仍有一粒睪丸；来勒宫中，伊结交太子宫太监王安，得到伊个保护。随后，又结识皇长孙朱由校个奶妈客氏，搭伊构成对食关系，。对皇长孙，拼命拍马屁，引诱伊宴游，得到老大个信任。泰昌元年（1620年），朱由校即位，是为熹宗。魏升为司礼監秉笔太监（实际工作的是王体乾）。

朱长祚来勒《玉鏡新譚》中形容魏忠賢“形質豐偉，言辭佞利”，擅長唱歌、奏樂、下棋、踢球，熹宗是個木匠天才，欢喜刀鋸斧鑿油漆个工作，“朝夕營造”，“每營造得意，即膳飲可忘，寒暑罔覺”。他曾親自在庭院中造一座小宮殿，形式仿乾清宮，高弗過三四尺，卻曲折微妙，巧奪天工。魏忠賢总是乘伊做木工全神貫注个辰光，拿重要个奏章去請伊批閱，熹宗隨口說：「朕已悉矣！汝輩好為之」。魏忠賢逐渐專擅朝政。

## 搭东林党个冲突

东林党来勒万历末期开始崛起，到魏忠贤成为大太监个辰光，已经控制交关帝国官僚部门。东林党个吏部尚书赵南星，来勒朝廷中排斥反对派，所以，反对东林个派别愤而结交魏忠贤。1624年，魏忠贤遭到东林党个杨涟个弹劾，但逃过一劫，随后，伊开始大规模迫害镇压东林党成员，并收集東林黨名錄，製作《点将录》《天鉴录》。天启五年（1625年），东林党的左光斗、杨涟、周起元、周顺昌、缪昌期等人因熊廷弼事件一案遭到弹劾，魏忠贤趁机大肆搜捕东林党人。但也有人认为，这是出于熹宗的授意，而非魏忠贤矫旨。天启六年，魏忠贤又杀害了高攀龙、周宗建、黃尊素、李应升等人，东林书院被全部拆毁，讲学亦告中止。东林党在北京朝廷中显露了的势力几乎被消灭，時東林“纍纍相接，駢首就誅”，但东林党根基深厚，在北京未露面的势力仍然远远超过反对者的力量，并且东林党南方的力量几乎未被触动，这也是日后崇祯登基后东林党反扑的力量来源。

魏忠贤搭皇帝乳母客氏沆瀣一气、狼狈为奸，极受宠信，让别人称呼伊“**九千岁**”（意思是来勒自家地位来勒千岁个亲王之上，近於號稱万岁个皇帝），有些人乾脆称呼伊“**九千九百歲**”“舉朝阿諛順指者但拜為乾父，行五拜三叩頭禮，口呼九千九百歲爺爺。”伊自家也来勒民间养了交关義子，比如：五虎、五彪、十狗、十孩儿、四十孙等。自內閣、六部至四方總督、巡撫，遍置死黨，在其全盛时期，各地官吏阿谀奉承，纷纷为他设立生祠，薊遼總督閻鳴泰建生祠於薊州、密雲、昌平、通州、涿州、河間、保定，宣大總督張樸建生祠於宣府、大同。天啟五年（1625年）賜魏忠賢“顧命元臣”印。魏廣微、顧秉謙、劉志選、曹欽程、王紹徽、霍維華、閻鳴泰、賈繼春、田爾耕、許顯純等大臣，將政權拱手相讓，甘心淪為幫兇，道德與氣節淪喪，時人譏為“門生宰相”、“魏家閣老”。天启六年十月，袁崇焕疏颂魏忠贤；天启七年四月七日，袁崇焕请立生祠。魏忠賢六十大壽，「天下督撫、總鎮競投密獻、異寶、諛詞。廷臣自三公、九卿……稱觴者，衣紫拖金，填街塞戶。金卮玉斝，鐫姓雕名，錦屏繡障，稱功頌德」，第一位提出建生祠的是浙江巡撫潘汝禎。

## 覆灭
天啟七年（1627年）明帝国最后一个皇帝：朱由检登基之后，嘉兴贡生錢嘉徵弹劾魏忠贤十大罪状：一並帝；二蔑后；三弄兵；四無二祖列宗；五剋削藩封；六無聖；七濫爵；八掩邊功；九傷民財；十通關節。崇禎召魏忠賢至殿上，命一宦官當眾宣讀錢嘉徵奏疏，忠賢面如土色，以重金托一位皇帝身邊的老侍徐應元求情。徐應元勸他辭職，随后，忠贤请求辞职，获得崇祯帝批准。

同年十一月一日，皇帝詔忠賢到明帝国个中都凤阳看坟，魏忠賢来勒去凤阳途中，依然豢养一批亡命之徒，崇禎晓得之后，大怒，命锦衣卫前去逮捕，押回京師审判。李永贞晓得消息后，连忙派人密报魏忠贤。魏忠賢自家晓得难逃一死，就来勒阜城南关尤氏旅店搭同伙李朝钦痛饮至四更，随后上吊自杀。

忠贤尸体被挖出之后，任人千刀萬剮。思宗下令清查“阉党逆案”。一共清查出首逆同謀六人，交結近侍十九人，交結近侍次等十一人，逆孽軍犯三十五人，諂附擁戴軍犯十五人，交結近侍又次等一百二十八人，祠頌四十四人，共計二百五十八人，再加上漏網之魚五十七人，共計三百一十五人。忠贤个情妇客氏、忠贤姪魏良卿侪被殺脱。

李自成攻进北京之前，崇禎帝想起魏功勞政績，来勒太监曹化淳建议下，收葬魏忠贤遗骸於香山碧云寺。康熙四十年（1701年）被捣毁。

## 注釋
郑成功

**郑成功**（闽南语：Tēnn Sîng-Kong，1624年—1662年6月23号），名諱**鄭森**，表字**明儼**、**大木**，幼名**福松**，是南明政权辰光纵横来勒东亚大洋高头个反清朝将领，因隆武帝賜伊明朝國姓**朱**，賜名**成功**，世稱「**國姓爺**」、「**鄭賜姓**」、「**鄭國姓**」、「**朱成功**」，又因蒙永历帝封延平王，稱「**鄭延平**」。所以，后世尊伊为「延平郡王」、「開台尊王」、「開台聖王」等。

## 生平
郑森个爸爸郑芝龙来勒年轻辰光，曾经是纵横南大洋个海盜，到天启后期，畀朝廷诏安，成为明帝国个福建水师头目。崇祯十七年，明帝国灭脱后，伊成为南明水師將領，郑家出身勒明帝国福建省泉州府南安縣安平港（现分别属于中国福建省泉州市下头个晋江市安海镇搭南安市石井镇），郑森个妈妈田川氏出身勒日本肥前国平戶岛（今日本长崎县平戶市）。鄭成功出生勒母親个故鄉平戶，从小就受到日本文化个熏陶。六岁，畀伊拉爸接回福建老家，长到十几岁后，又搭当时典型个官宦子弟一样，畀伊送到金陵求學。后头继承发展父业，曾垄断福建搭东洋个贸易，只要福建商船出海均需向郑氏纳税，假使弗交税必遭受＂倭寇＂袭击。伊又组织福建移民屯田台湾，因此搭荷兰人个远东利益冲突（见台湾荷兰统治时期）。来勒明朝全国性统治还没崩溃个辰光，还好搭荷兰人殖民个台湾和睦共处，向荷兰福尔摩沙殖民当局交税。但是，当明朝政权崩溃后，郑成功逐渐失去大陆基地，为夺得台湾为落脚点，伊令福建商船弗要搭荷兰人管理个台湾贸易，断荷兰人个殖民利益减损大半，最终成功驱逐荷兰人的福尔摩沙殖民政府，以台湾为基地建立南明政权。

1645年，清軍攻入江南，灭脱弘光政权，没多久，浙江个鲁王监国也失败，之后，郑芝龍投降满洲人、田川氏来勒亂軍中自盡；郑森率領伊爸爸个舊部来勒闽地、吴越沿海抵抗满洲帝国，成為南明后期顶重要个軍事力量之一，1660年代初，伊个海军一度由海路突襲、包圍满洲个江宁府（原明朝南京），但因为轻敌，还是畀清軍擊退，只好依靠海戰優勢蹲勒海島廈門、金門。1661年，为开发新个基地，伊率軍橫渡台湾海峡，第二年，击败荷兰东印度公司来勒台湾大员个（今臺灣臺南市境內）駐軍，从此开始鄭氏在臺灣的統治，但没过多久，就生病死脱。伊死脱之後，臺灣民間陸續建立廟宇祭祀，其中以台南延平郡王祠顶顶重要。

## 参考资料
两浙路

**两浙路**是北宋辰光设置个一个路，基本涵盖传统意义高头个吴越核心地区。具体包括14个州，分别是：蘇州、常州、潤州、杭州、湖州、秀州、越州、明州、台州、婺州、衢州、睦州/嚴州、温州搭處州。其范围基本继承唐帝国辰光个浙东道搭浙西道，大致包括今朝个浙江省整体、江苏省个镇江市、苏锡常地区搭上海市（弗包括崇明岛）还有福建省闽东地区。

北宋熙宁七年（1074年），曾畀分成两路，又合并，后歇来咦有一次拆分合并。南宋建炎南渡後，为税收方便，又拿两浙路分成两浙西路搭两浙东路。
田文镜

**田文鏡**（1662年-1733年），雍正辰光个大臣。原来是汉军正蓝旗，后头因为得到主子个赏识，被抬到正黄旗。是雍正辰光顶得到赞赏个大臣之一。

## 生平
田文鏡，字抑光，监生出身，康熙廿二年（1683年）成为淹州縣官、福建昌乐县丞，康熙末年，调到北京，成为出入紫禁城个侍讀學士。

雍正元年（1723年），出任山西布政使，因为伊有办事能力，让官场效率变快，得到雍正个赞许，大皇帝评价伊「忠誠體國，公正廉明」。

雍正二年（1724年）成为河南布政使，同年，官运恒通，做到河南巡抚。雍正五年（1727年）七月升任河南总督，雍正六年（1728年）十月成为河南山東总督，同时管理两个帝国中央个行省；田做事体效率高，同时刁鑽刻薄，是典型个对主子忠诚，对下手凶横个一类人。来勒治理地方当中，用严酷个手段打击盗贼，让自家管辖范围内个偷盗现象短期消失。同时，伊还督責各地州县清理賦收，拿皇帝开垦做农田，并且规定邪气严格个期限。各地稍有怠慢，就立即被伊懲罰，伊手下头个官僚来勒搭伊碰头辰光，没啥人个眼乌子敢东张西望。雍正称伊为“模範疆吏”。

李岳瑞《春冰室野乘》里向写到，田文鏡个幕客鄔思道，为田文鏡寫密褶參劾隆科多而「寵遇日隆」。后来，田鄔二人以事齟齬，鄔憤而辭去。「自此文鏡奏事，輒不當上意，數被譴責」。田只好重金聘回鄔思道。雍正八年，田文镜又兼任北河总督。雍正八年，河南水災，民不聊生，伊卻匿報“今年河南被水，州县收成不等，实未成灾”，“民間家給人足”，最後以“年老多病，为属吏欺诳”，勒令退休。雍正十年（1733年）十一月二十一日，生毛病，来勒河南死脱，屋里没有多余财产。谥端肃。令河南省立专祠祭祀。乾隆辰光，尚书史貽直、河南巡抚雅尔图等奏称“河南民怨，田文镜不当入河南贤良祠”等，不許。著有《抚豫宣化录》、《钦颁圣谕条例事宜》。

## 评价
田作为满洲帝国个忠诚、能吏、一直受到大皇帝个表扬，雍正顶欣賞李卫、鄂尔泰、田文鏡三人，曾经搭兩江總督尹继善，要伊认真向迭三个人学习。尹繼善回报：「李衛，臣學其勇，不學其粗；田文鏡，臣學其勤，不學其刻；鄂爾泰，宜學處多，然臣亦不學其愎。」

## 注釋

## 參考書目
* 羅遠道：〈雍正時期田文鏡對河南的治理〉，《中國歷史博物館館刊》，8 期(1986年6月)，頁92-96。
李定国

**李定国**（1620-1662），字**鸿远**、**宁宇**，陕西延安人。明朝末年张献忠集团个得力干将，张献忠个义子之一。1644年张献忠建立大西后，畀封作安西将军。第二年，张献忠畀豪格杀脱，败走西南，联合孙可望，继续搭满洲帝国个战争。长期占领云南、贵州地区，搭满洲帝国个军队对峙。1662年，转战连败，听闻朱由榔畀吴三桂杀脱个消息，心里绝望，随后死脱。
上海县

**上海县** 是元朝来勒1298年开始设置个一个县，县址来勒当今上海市区个黄浦区南面。1930年，上海县成为搭上海特别市平行个行政区，县治移到闵行，隶属江苏省。

## 规模
搭大部分书浪向个宣传弗一样，上海县弗是啥“小渔村”，来勒16世纪，上海就是东南地区有名气个城市哉。弘治辰光（1488年－1505年），上海县已经“人物之盛、财赋之多，盖可当江北数郡，蔚然为东南名邑。”，县治形成5条主要个街道：新衙巷、新路巷、薛巷、康衢巷、梅家巷，到嘉靖年间，县治的街坊已经增加到61个，形成纵横交错的道路网。上海地区商肆酒楼林立。到16世纪后期，上海进一步发展，有名个豫园就修造勒迭个辰光。

## 城墙搭河道
上海老早是没有城墙个，到嘉靖辰光，因为倭寇个侵扰，让上海个老百姓觉得有修造城墙个必要，到1553年，上海歌居民赶工，来勒2个月头之内拿椭圆形个上海城墙修造完毕，城墙全长4.5公里，高7米，开有6个城门，这当中，东朝黄浦江开3个城门：宝带门（俗名小东门）、朝宗门（大东门）、朝阳门（小南门），这3座城门搭西面的仪凤门（老西门）侪设有水门。城外开凿有宽约20米个护城河。城里向搭其他吴越地区个城市一样，河网密布，街道大多临河修造。县城内定重要个河道是直通大东门搭老西门个肇嘉浜，这条河浜东通黄浦江（在今外马路与复兴东路南面的白渡路口），西面可达松江府城。此外尚有方浜、薛家浜等。

## 名人
出生上海县个名人当中，顶顶有名个是明代个徐光启。

## 参考资料
董昌

**董昌**（），吴越临安人，唐帝国末年吴越地区个土豪。黄巢叛乱后，获得两浙地区个名义控制权。任义胜军节度使。公元895年，伊自立当皇帝，国号大越罗平国。弗过，因为实力原因，伊老快陷入困境，第二年就畀钱镠灭脱哉。
芜湖市

**芜湖市**（普通话：Wúhú Shì；芜湖话：Vúhú Sì）是来勒安徽省江淮地区东南部，城区来勒长江南面，青弋江搭长江交汇处个一个地级市，迭个城市搭南京来勒经济、文化高头有交关联系。也是南京都市圈个组成城市之一，当地人口构成主要为江淮人，城市里向使用江淮官话当中个芜湖话，管辖境内下头个郊县部分地区使用吴语，弗过正在快速萎缩当中。芜湖是现在安徽省经济顶发达个城市之一。

## 地理

芜湖个市区，来勒长江以南，搭吴越个地区一样，是典型个亚热带湿润季风气候。每年光照多，落雨量也结棍，四季比较明显。芜湖个平均气温是15到16摄氏度，弗过湿度也比较大。日照2000个钟头左右，每年降雨量1200毫米，无霜期219-240天每年。 

芜湖个地势南高北低，地形呈不规则长条状。沿江地区有小平原，南面属于江南丘陵地带，河湖水网密布，青弋江、水阳江、漳河贯穿境内，黑沙湖、龙窝湖、奎湖散布其间。全市土地面积3317平方公里，其中，市区面积720平方公里。现在芜湖已经拿长江以北个无为县并脱，所以平原个面积增加哉。

## 行政区划
芜湖来勒安徽省弗是一个面积大个行政单位，弗过市区面积还是蛮大哥。现在，芜湖有4个市辖区、4个县。
*市辖区：镜湖区、弋江区、鸠江区、三山区
*县：芜湖县、繁昌县、南陵县、无为县

除脱行政区划之外，芜湖市还有一些经济管理区：
*芜湖经济技术开发区（国家级）
*芜湖高新技术产业开发区（国家级）
*芜湖出口加工区（国家级）
*芜湖长江大桥经济开发区

## 人口
根据2010年公布个中国第六次全国人口普查，芜湖个常住人口有2263123人（弗包括无为县搭沈巷镇，下同），搭第五次全国人口普查相比，十年当中共增加147702人，增长6.98%，年平均增长0.68%。其中，男性人口1165745人，占51.51%；女性人口1097378人，占48.49%。总人口性别比（以女性为100）为106.23。0－14岁人口284468人，占12.57% ；15－64岁人口1735043人，占76.67%；65岁及以上人口243612人，占10.76%。

## 参考
小杨生煎

**小杨生煎**是上海邪气有名个一家生煎馒头小吃店。伊拉制作个生煎馒头模子大，汤头多。现在已经成为上海普遍可以看到个连锁店哉。

## 创始人
小杨生煎是从吴江路个小吃街发展起来个，伊拉个创始人杨利朋，老早是知青子女。是白手起家个人物。

## 特色
模子大是小杨生煎顶有名个特点。搭别个店买个生煎馒头比起来，小杨生煎要大两倍左右。同时，生煎馒头个皮脆嫩松软，好似用炉子烤个一样。

## 批评
因为个头比较大，让一些老上海弗大适应，被认为是商业味道太浓，讨好外地人个生煎。
普陀区少年城

**普陀区少年城**全称是**普陀区青少年活动中心**。是来勒上海市普陀区曹杨街道个一栋大型综合青少年活动楼房。楼房外表用粉红搭白颜色个马赛克贴面。顶部修造城童话城堡个模样，楼房中间，有**普陀区少年城**个大字。是普陀区青少年老早进行培训，礼拜六、礼拜天上辅导班个重要场所。少年城前头个小广场，到夜里向，会地有交关中老年人来跳舞。
黄金荣

**黄金荣**（1868年12月14号（冬月初一）－1953年5月10号），貤叫**黄锦镛**，苏州人，祖籍浙江余姚，1949年之前，上海青帮头面人物，1920、30年代，伊搭杜月笙、张啸林并称“上海三大亨”，蒋介石曾经当过伊个帮会后生。1949年之后，黄金荣拒绝离开上海，随后接受强制改造，有张伊老早经营个大世界门口扫马路个经典照片，影响弗小。1953年伊生毛病死脱拉上海，死个辰光85岁。

## 參攷文獻
黄花岗起义

**黄花岗起义**，又被叫做第三趟广州起义、辛亥广州起义、三·二九广州起义、黄花岗之役。是中国同盟会来勒1911年（宣统三年），来勒广东省广州市发动个反清大规模暴动。

## 评价
孙中山对迭个起义有邪气高个评价，伊评价说："是役也，碧血横飞，浩气四塞，草木为之含悲，风云因而变色，全国久蛰之人心，乃大兴奋。怨愤所积，如怒涛排壑，不可遏抑，不半载而武昌之大革命以成。则斯役之价值，直可惊天地、泣鬼神，与武昌革命之役并寿。"
蔣中正

**蒋中正**（1887年10月31号—1975年4月5号），字**介石**，浙江奉化人（属吴越人），中华民国政治人物、军事人物，从1927年开始间断性成为国民党党魁、国民政府领导人将近半个世纪。

## 生平

### 早年
伊勒奉化一个商人屋里出生，爸爸老早就死脱，从小养成坚韧但欢喜搞事体个性格。

### 留学日本
年轻辰光留学日本，日文弗曾学到多少，军事知识也只学到初级军官个级别，但勒迭个阶段结交张群，并勒浙江老乡会当中接受反清个兴中会革命思想，拜陈英士做自家大哥。

### 参与辛亥革命
之后跟牢孙中山参加反对清帝国个活动，1911年，勒陈其美安排下，

### 上海生活
中华民国建立之后，伊经常蹲勒上海，同杜月笙、黄金荣之类个黑社会人物关系密切，并参加证券投机活动。偶尔跑到广东去，帮助孙中山搞搞革命。

### 成为校长
1920年代初，孙中山决定同苏联进行合作，交关国民党内部个派系反对，但蒋中正表现个邪气积极，得到孙中山信任，之后个中山舰事体之后，更成为孙中山勒军事上依赖个人物，成为黄埔军校个校长。1925年孙中山死脱，蒋中正通过权变，控制广东个国民党集团军事权力，成为同廖仲恺、汪精卫、胡汉民差弗多登基个人物（后三个侪是孙中山欢喜个广东人，孙中山从来弗曾明确讲让蒋中正继承伊个地位）。

### 北伐搭下野
1926年7月，蒋中正就任国民革命军总司令，开始北伐。因为个辰光北洋军阀混战结棍，加上伊个部队有苏联人帮忙个政治教育，所以战斗力蛮强，无几个月头就推进到长江流域，迭个阶段，蒋中正开始搭江浙地区个名流接触，让自家勒南京另外成立一个中央。1927年4月，蒋中正勒上海清党，搭中国共产党决裂。之后宁汉合流，但蒋中正下野。

### 重新出山搭新军阀混战
1928年，蒋中正重新出山，成为南京国民政府个军事委员会主席（也是伊“委座”称呼个由来），先后同广西个桂系（李宗仁、白崇禧），以及北方个晋系（阎锡山）搭西北军（冯玉祥）爆发冲突，发生蒋桂战争、中原大战。因为拉拢东北个张学良，蒋中正勒此类混战当中侪取得胜利。此外，伊搭广东系个实力也关系搭僵，先后发生软禁胡汉民、逼迫汪精卫下台，以及两广事变。同一阶段，伊也积极进行剿共，但失败过好几趟，到1934年第五趟个辰光，才勒德国专家个帮助之下成功。

### 西安事变搭对日战争
1936年西安事变之后，蒋停止剿共，同意抵抗日本侵略。1937年卢沟桥事变之后，蒋中正勒江西庐山发表讲话，号召对日本全面战争。之后，蒋中正拿精锐部队侪派到上海周边，对日本进行淞沪战争，但最终失败，只好撤退到武汉，后首来又撤退到重庆。迭个阶段，国民革命军个部队勒各个战场侪总体失败，但依靠体量比较大个关系，还是让日本弗好彻底拿伊消灭。1941年太平洋战争爆发，蒋中正得到美国个帮忙，实力有一定恢复，但伊本人搭美国人派来个第五战区参谋长史迪威关系搭僵，对美国个观感，也比较一般。1945年，美国对日本战争获胜，蒋中正也顺带获胜，个也是伊威望个顶点。

### 戡乱战争
战后中华民国制定宪法，蒋当选行宪后第一任总统。勒第二次国共内战当中，因为交关原因，国民党军队勒东北地区、华北地区侪输把共产党，并且因此丧失大部分精锐部队。蒋中正只好第三趟下野，让李宗仁接替担任总统。弗过，下野之后个蒋中正，积极谋划跑到台湾。1949年4月，南京失守，李宗仁搭其余个部长跑到广州，弗过，无几天，交关人就到台北去拜见蒋介石哉。之后，李宗仁跑到美国弗回来，蒋介石就勒台湾重新上台，自称恢复自家职务，重新成为总统。

### 威权台湾
勒台湾，蒋仍旧以总统身份勒台上，并且勒老百姓当中，拼命打造自家个领袖形象，强制压迫台湾本地人、本地言语、本地历史记忆，强行推广长城长江为代表个中华民族大一统记忆。勒职务上，一脚到1975年过世，伊从来弗曾退位，弗过到晚年，有意识培养自家长子蒋经国接班。勒台湾个廿几年当中，蒋中正一直号称要反攻大陆、反共复国，但从来弗曾进行真正个大规模军事活动。

## 屋里

蒋介石个屋里，是世代立在浙东明州府下头奉化县居住个吴越人。伊个爸爸叫做蒋肇聪，1895年死脱。妈妈叫做王采玉，1921年死脱。1901年，蒋中正立在妈妈个安排下头，搭毛福梅成亲，毛福梅是伊个原配。弗过，蒋讨厌迭个包办婚姻，对毛福梅也无多少感情。之后伊离开溪口镇后，毛福梅一直搭王太夫人合住。但毛福梅还是帮伊生下唯一个合法亲骨肉蒋经国。

1911年，蒋中正拿姚冶诚变成自家个侧室。弗过，让伊蹲在苏州，弗去奉化。迭个辰光，蒋立在日本。搭戴季陶关系密切。同时搭戴季陶个女伴重松金子也有过关系。重松帮戴季陶生下一个儿子。过继畀蒋中正。蒋拿迭个小孩交畀姚抚养，个就是后势来个蒋纬国。

1921年，蒋介石追求女学生陈洁如得手，就弗管之前个婚姻，铺开老大个场面，立在上海永安大楼举办大型婚宴，让张静江见证自家搭陈洁如个婚礼。弗过，之后，因为蒋中正个地位攀升，伊又想攀上新个家族，获得更加大个政治资本，个能。到1924年个辰光，伊开始自家追求宋美龄。到1927年，强行拿陈洁如送到美国。随后，立在自家下野个辰光，宣布搭宋美龄结婚。

1927年12月1号，蒋中正搭宋美龄立在上海结婚，同时搭之前个三个老婆侪离婚。按照宋家个要求，蒋还皈依基督教，成为基督徒。1930年10月受基督新教洗礼。

## 著作
蔣中正欢喜写日记，也写过一些其他材料，包括《西安半月記》、《中國之命運》，《蘇俄在中國》之类。

### 蔣介石日記
蔣介石日記是蒋中正所写日记个汇编，乃朝由美國史丹佛大學胡佛研究所圖書檔案館收藏，已允许研究人员阅览。

## 饮食
蒋介石欢喜吃个物事是鸡蛋搭鸡汤。蒋介石对鸡汤个欢喜是有名个。早浪吃饭侪会吃一碗温度蛮高个鸡汤。中餐搭晚餐也基本靠鸡汤调味。因为牙齿、肠胃侪弗灵光，蒋介石也欢喜吃芋头，伊欢喜吃鸡汁芋头，也欢喜吃芋头白菜搭芋头青菜。蒋介石吃肉老少，吃鸡蛋是解馋。也欢喜吃笋。欢喜油焖鲜笋，笋尖炒豆腐。立在水产当中，蒋介石欢喜吃西湖醋鱼搭宁波特有个一些海鲜。

## 註釋


## 參考資料


## 外部連結
中国同盟会

**中国同盟会**（通常被叫做**同盟会**），或者**中國革命同盟會**，是20世纪初，由来自满洲帝国个各个反清朝组织，包括：兴中会、华兴会、光复会合并形成个泛会党组织，1905年来勒東京成立。伊拉个组织主要是老早孙中山个華人社區搭会党组织，以及黄兴、章太炎为代表个日本留学生搭知识分子组成。从成立开始，伊拉就想通过起義活动推翻清朝，1911年爆发个武昌起义就是间接来自同盟会个下属组织。同盟会是辛亥革命个直接促进因素。

## 派系
同盟会并弗是一个现代意义高头个政党组织，带有传统色彩浓厚个会党性质。里向各个省份个群体相互之间并弗是邪气融洽。来勒理念搭现实个交关问题高头也没啥共识。同盟会主要由来自南粤个孙中山、来自湖湘个宋教仁搭黄兴、以及来自吴越个章太炎等人领导，因为各种原因，从1906年之后，内部就持续發生內爭，包括個人衝突、理論弗同搭革命方略个歧見，来勒一連串武裝起义的失敗后，更增加了內爭个激烈性。辛亥革命後，同盟会改組為國民黨，成為之後个中華革命黨搭中国国民党个前身。

## 参考资料
赵恒惕

**赵恒惕**（1880年-1971年），字**夷午**、**彝五**，号**炎午**。湖南衡山人。1920年到1926年当中统治湖南，倡导联省自治，让湖南摆脱军阀混战个局面，并且弗服从北洋政府个管制。两次革命搭國民黨內反孫中山派系的个代表人物之一，早年搭吴佩孚交战，后吴佩孚落难辰光，对伊进行庇护。

## 驱张立宪
中华民国成立后，湖南成为北洋军阀搭南方军阀拉锯个战场，民间生活受到邪气大个影响。到1910年代末，张敬尧个统治更让湖南人怨声载道。1919年，赵恒惕搭谭延闿拿北洋军阀驱逐出湖南。之后，就遵照民间个呼吁，发表电报，弗再遵从北洋政府个制度。自家开始立宪，自治。伊来勒立宪辰光邪气尊重专业人才搭老百姓个态度，对宪法进行全省公决。最后有1800多万人赞成通过。之后，就颁布《湖南省宪法》，贯彻湘人治湘，高度自治个内容。

## 注释搭参考文献
* 刘建强：赵恒惕与湖南省宪运动
吴佩孚

**吴佩孚**（1874-1939）字**子玉**，中国胶东蓬莱县人。北洋军阀中直系军阀个核心人物。也是1920年代初期势力顶顶大个军阀之一，伊个核心统治地区是洛阳，开封等内亚重要城市。搭一般没文化个北洋军阀弗一样，吴佩孚有一定个文化素质，来勒晚清辰光曾经考取过秀才。1924年，因为冯玉祥倒戈，来勒第二趟直奉战争当中失利。之后势力慢慢萎靡。

## 评价
吴佩孚收到传统儒家文化个熏陶，性格比较刚正，弗欢喜白相阴谋诡计。打仗勇猛，是有名个常胜将军。是**第一位**登上美国《时代杂志》个華人。吴佩孚治军思想影响蛮大，伊来勒洛阳西工区练兵，极大推动中国军队个现代化搭洛阳个城市发展。

吴佩孚虽然是军阀，但个人作风比较好，董必武称：“吴氏做官几十年，有过几省地盘，带过几十万大兵，他没有积蓄，也没有田产，相比与同时军阀腰缠千百万，总算难能可贵。”

吴佩孚受到传统教育，讲究大义。伊晚年虽然丧失权势，但坚决拒绝搭日本人合作。

## 诗作欣赏
满江红 

北望满州,渤海中风潮大作.
想当年,吉江辽沈,人民安乐.
长白山前设藩篱;黑龙江畔立城郭.
到而今,外寇任纵横,风尘恶.
甲午日,土地割;甲辛日,主权夺.
叹江山一步一步坠落!
何时奉命提队旅,
一战恢复旧山河.
且归来重作蓬山游,
念尼托.

## 参考
臺灣省

**臺灣省**（簡稱**臺**），臺北政府實際管轄个一個省，來勒福建省个東面。省會来勒臺北市，必过来勒南投县南投市办公。徠勒1998年12月20號，臺灣省政府虛級化（即凍省、精省），失去地方自治法人地位，改成仔中華民國行政院个派出機關，仍舊具有公法人个資格（像中華民國福建省政府一樣）。

## 行政區劃
2010年12月25號，原來省轄个臺北縣、臺中縣搭既有个直轄市臺中市、臺南縣搭既个个直轄市臺南市、高雄縣搭既有个直轄市高雄市分別合併、升格為直轄市新北市、臺中市、臺南市、高雄市，此後臺灣省个轄區減到3市12縣。2014年12月25號，原來个桃園縣搭既有个桃園市合併改制成直轄市，臺灣省轄區減到3市11縣。

現在臺灣省轄區裡向个縣市包括：
* 省轄縣：新竹縣、苗栗縣、彰化縣、南投縣、雲林縣、嘉義縣、屏東縣、宜蘭縣、花蓮縣、臺東縣、澎湖縣
* 省轄市：基隆市、新竹市、嘉義市

## 參看
*福建
## 註釋

## 參考資料

## 外部連結

* 臺灣省政府網站
福建省

**福建省**（闽东语：Hók-gióng；闽南语：Hok-kiàn；客家话：Fuk-kien），簡稱**閩**，是中國南面个一個省。省會搭最大个城市是福州市。东西最宽为480公里，南北最长为530公里，陆域面积12.4万平方公里。徠勒江西个東面，浙江个南面。

福建地理特点是“依山傍海”。福建多山，全省山地丘陵面积约占全省土地总面积个90%。

福建经济总量位居全国第8位，是中国经济发展顶快个省份之一。

福建省个閒話交關多，有閩南語、閩東語、閩中語、閩北語、莆仙語、客家語、閩贛語咾啥；福建省頂北面嗰浦城縣通用吳語（處州片）。

## 地理
福建垃拉中国东南部，土地总面积为12.40万平方公里，占全国个1.3％，居全国第23位。地势西北高，东南低，境内山地丘陵面积约占全省土地总面积个90%，所谓“八山一水一分田”。省内有闽西搭闽中两大山带大体平行，闽西山带以武夷山脉为主，斜贯闽、赣两省，长约530千米，平均海拔1千米。最高峰黄岗山海拔2158米，垃拉武夷山市西北部，是中国东南地区最高峰。闽中山带从北到南分为鹫峰山脉、戴云山脉、博平岭。

## 行政區劃

#福州市（馬祖中華民國連江縣實管）
#廈門市
#龙岩市
#南平市
#宁德市
#莆田市（烏坵鄕中華民國金門縣實管）
#泉州市（金門縣中華民國實管）
#三明市
#漳州市

## 外部連結

* 中華人民共和國福建省政府个網站
* 中華民國福建省政府个網站
袁世凯

**袁世凯**（1859-1916）字**慰亭**，内亚河南省项城县人(所以也被人叫做**袁项城**)。是清朝末年掌握实际权力个军阀，也是北洋军阀集团个创始人。。辛亥革命后，通过交关权术操作，获得顶大个胜利果实。逐渐掌握权力，对之后国家个发展带来深远影响。，伊训练个北洋军，也是满洲帝国历史高头第一支严格意义上个近代军队。所以，也被一些崇拜者尊崇为“中国陆军之父”。来勒天津个辰光，伊效仿西方，招募一批人，组成所谓近代警察，也算是开先河哉。。伊老会巴结上司，搞权力斗争。先后担任过满清内阁总理大臣、中华民国大总统。到1916年，伊还自称皇帝，上演闹剧。

## 参考
冯玉祥

**冯玉祥**（1882年11月6日－1948年9月1日），名**基善**，字**焕章**，淮西巢县（今巢湖市夏阁镇竹柯村）人，弗过是来勒直隶省保定府（今河北省保定市）长大个。，伊老早是直系军阀，后头逐渐成长成为西北军个领袖。1930年中原大战之后，丧失直系部署搭资本。1935年被授予国民革命军陆军一级上将军衔。1948年死脱。

## 参考
满洲国

**滿洲国**（建国之后几年又改变称呼，叫做**滿洲帝国**、**大滿洲帝国**；1932年3月1日－1945年8月18日）是清朝个末代皇帝爱新觉罗•溥仪搭一些满清遗老，来勒日本关东军个帮助下，建立个一个依赖日本生存个保护国。。个辰光个中华民国国民政府搭中国共产党侪弗承认迭个政权。满洲国拿首都摆勒新京（今吉林长春），一直到太平洋战争挨末阶段，才迁到通化。满洲国个疆域包括传统意义高头个满州地区。

满洲国刚建立个晨光是共和体质，过脱一歇，清朝个废帝爱新觉罗•溥仪作为元首，开始叫做「執政」，年号“大同”；到1934年，溥仪称帝，年号“康德”。1945年8月，日本本土受到美国原子弹攻擊，苏联红军也开始向駐守滿洲个关东军搭满洲国军进攻，1945年8月15号，日本战败投降；同年8月17号午夜至18号凌晨，溥儀来勒通化臨江縣（今屬白山市）大栗子沟**礦山株式會社技工培養所**，今白山臨江大栗子鎮**偽滿皇帝溥儀行宮博物館**）里向完成退位儀式，宣读《退位詔書》，滿洲国正式滅脱。
臺北市

**臺北市**（台湾话：Tâi-pak；客家话：Thòi-pet），是臺灣人口密度頂大个城市，总面积271.8平方公里。人口总数约255万，在台湾个都市当中排名第四。

台北历史弗算长，在拉19世纪后半段再逐步取代台南市，成为台湾个中心城市，到1890年代，日本人占领台湾之后，此地称为日本统治台湾个中心。

1945年之後，接盘日本人遗产个国民党当局，拿此地确定为台湾省个省会。3年之后，撤退到台湾个国民党，又确定此地称为所谓个“行在”，也就是中華民國中央政府所在地搭首都。之后，城市得到快速发展。

乃朝个台北，是台湾在拉金融、政治、经济、文化、教育等交关领域独一无二个中心。台北市所在个是台北都会区，包括基隆市、新北市、桃园县，人口将近800万，是东亚地区顶繁荣个都会区域之一。

## 地理
台北个地理位置，是在拉台湾北部个台北盆地，四周是新北市接壤包围。台北全市划分为12个区，总面积271.8平方公里。人口总数约255万，在台湾各都市排名第四、人口密度则位居第一。
胶东半岛

**胶东半岛**，通常叫做**胶东**，是中国山东省内，胶莱河以东个区域，包括烟台、威海个全部管辖范围搭青岛个东部，也是山东半岛个核心部分，北面搭辽东半岛有渤海湾分开来。胶东半岛是老早东夷活动个地区，拥有独特个文化风貌搭地理特征。

## 历史
胶东地区老早活动个居民是莱夷。到春秋辰光，被齐国征服。一些东夷遗民来勒亡国后渡海，到朝鲜半岛，建立箕子朝鲜。金朝元朝辰光，当今山东省境内大部分地区历经战乱人口骤减，经济文化遭到严重破坏。只有胶东半岛地区损失比较小，保留更多个山东古代人种搭文化。来勒明朝初年一部分登州府搭莱州府个居民迁移到山东西部。清朝末年，到中华民国，山东因为人口压力，开始邪气大哥闯关东热潮，胶东地区因为方便走海路去关东，有大量人口移到东北。对东北个人口构成搭地域文化侪带来深远影响。

## 经济
胶东地区来勒老早被认为是天尽头，经济弗是老发达，搭中原比起来比较推板。弗过，因为地理原因，港口交关，适合发展对外贸易。民国开始，因为洋人来到搭贸易，此地个经济发展比山东其他地区要快。近年，因为开展对韩贸易，还利用侨资发展乡镇企业，人民生活有较大提高。

## 语言
胶东地区使用个方言是胶辽官话（以烟台话、威海话为代表），搭山东其他地区个方言有蛮大差别，反过来搭辽东半岛个大连方言相近。因为迭个原因，胶东地区（尤其是烟台地区）民众相互间有较强个身份认同，往往对外称自家是胶东人，弗欢喜讲自家是山东人，或烟台人，威海人。

## 饮食
胶东菜以福山菜为代表，是鲁菜个一个分支，擅长烹饪海鲜，煲制鲜汤。

## 资源
*烟台招远市拥有占全国储量1/3的金矿。近年又在莱州市发现了巨大金矿。
*烟台栖霞市在国内率先引种了日本的富士苹果，并发展成著名的红富士品种。
*烟台莱阳市有特产莱阳梨。
陈霸先

**陈霸先** （吴拼：Jing--Po-Siae【古】Djin--Po-Sian）（503-559）字**兴国**，小字**法生**，吴越吴兴郡长城县（今浙江长兴）下若里人，是南北朝辰光南朝陈个开国皇帝，史称**陈武帝**，志度弘遠，恭儉勤勞。终结衣冠南渡后北方流亡士族把持国家个历史，是南朝唯一个吴越人皇帝。在吴越历史上向具有邪气重要个地位。557年－559年在位。登基之前，渠是南朝梁个名将。

## 身世
陈霸先在梁帝国天监二年在吴兴出生。渠家庭条件弗大灵光，但从小欢喜舞枪弄棒，肌肉结实，在乡里是条好汉。大同年，梁帝国宗室萧暎担当吴兴太守辰光，担渠提拔上来；之后带到岭南交州地面，当亲兵头领。许歇岭南土豪蛮多反抗梁帝国个，陈霸先拉拢本地其余土著势力，胡萝卜配大棒，担渠场一一消灭平定，个能便奠定自家个名声搭威望。萧暎死脱之后，渠接替位置，成为交州司马。大同十一年，彻底平定交州；548年，成为岭南事实意义浪个大军阀。

侯景之乱发生之后，陈霸先准备带病勤王。弗过，待teng1在广州个梁帝国宗室萧勃无心相去讨伐侯景，陈霸先就到湘东王萧绎个江陵幕府效力。之后，陈霸先搭王僧辩在江西会师，一淘攻破侯景，552年，担侯景之乱平定。之后，萧绎称帝，陈霸先在京口驻扎。个辰光渠弗曾有称帝个想法。弗过局面一歇歇就彻底变化。554年，西魏攻破江陵，杀脱梁元帝。之后北齐开始干涉梁帝国朝政，扶持老早被渠场俘虏个萧渊明做北齐个傀儡khwei2 lei2皇帝。陈霸先弗允许，王僧辩倒是赞同。个能一来，陈霸先搭王僧辩决裂，担王击杀，之后北齐大军南侵，陈霸先又担萧勃搭北齐干涉军队全击破，让吴越地区获得安宁。个辰光，梁帝国个王室已经是陈霸先自家个傀儡，渠也就顺水推舟，废脱弗作兴个梁末帝，557年十月称帝，成为陈帝国个开国皇帝。

559年六月，陈霸先因病在建康驾崩，享年五十七岁；侄儿子陈蒨即位。八月，上谥号**武皇帝**，庙号**高祖**。同月，在**万安陵**落葬。

## 评价
*《陈书》:[倜傥大度，志度弘远，不理家产，明达果断，为当时所推服，][及长，涉猎史籍，好读兵书，明纬候、孤虚、遁甲之术，多武艺。]
*姚思廉：[高祖智以绥物，武以宁乱，英谋独运，人皆莫及，故能征伐四克，静难夷凶。至升大麓之日，居阿衡之任，恒崇宽政，爱育为本。有须发调军储，皆出于事不可息。加以俭素自率，常膳不过数品，私飨曲宴，皆瓦器蚌盘，肴核庶羞，裁令充足而已，不为虚费。初平侯景，及立绍泰，子女玉帛，皆班将士。其充闱房者，衣不重彩，饰无金翠，哥钟女乐，不列于前。及乎践祚，弥厉恭俭。故隆功茂德，光有天下焉。]

## 族群
陈霸先出生土著寒门家庭，在重视门第个南朝社会，地位是邪气低下。盖咾，渠虽在实际当中一直使用大量土著土豪作为高官，但表面上向又要装点门面，讲自家是何**颍川陈氏**个后裔。认汉帝国个太丘长**陈蹇**是祖宗。

## 纪念
* 陈霸先墓
*陈武帝故里
汤恩伯

**湯恩伯**（1898年9月20日-1954年6月29日），本身个名字是**汤克勤**，浙江金华武義人。早先是蒋中正个得力干将，后头首因为防守上海失败，去台湾后慢慢受到冷落。未过长远就死了。汤也是抗日辰光个猛将。

## 經歷
### 年轻辰光
湯恩伯老早来勒杭州体育专校读书，后头，通过陈仪出钞票，保送到日本留学，去明治大學政經系。1926年从日本陸軍士官學校毕业，是第十八期学生。

回中国后，投靠直系军阀孙传芳个军队，当到上校。

1927年，蒋中正北伐到浙江，陈仪投靠蒋，汤也加入国民革命军，任司令部參謀，后来調任中央軍校，先后当过學兵連連長、軍校總隊隊長、軍校教育處副處長。

1930年任軍校教導師旅長、副師長。

1932年調任国军中个嫡系，中央軍第八十九師長，多次參予圍攻红军，取得灭脱萧克部及紅16師个戰果，亦參加了平定闽变。

1935年升到中奖，担任第十三軍軍長。第十三軍是國民政府中央軍个嫡系主力之一。中央軍个辰光有「**陳、胡、湯**」之稱，湯即湯恩伯，陳、胡分別為陈诚搭胡宗南。（迭三个人侪是吴越人)

### 中日战争
中日战争开始辰光，汤恩伯担任第二十軍團軍團長，參加过南口战役、魯南會戰，还有著名个台儿庄会战。1937年湯恩伯率第13軍到冀、察地區的懷來、南口、居庸關一線搭日軍血戰10日，直到張垣失陷；台兒莊會戰中，湯恩伯所屬第85軍（王仲廉）第89師267旅、第四師（陳大慶）原本計劃支援守城部隊（王銘章部），但遭到日軍截擊於滕縣、臨城、官橋、虎山、三山一帶，未能及時支援王銘章師長作戰。之後湯兼任第九戰區第一兵團總指揮，第三十一集團軍總司令。至1940年之間初轉戰華北，第三十一集團軍亦被日軍稱為「湯恩伯部」。1940年後湯恩伯兼任豫皖蘇魯四省戰區(應為魯蘇豫皖邊區司令部)的行政長官。

1942年，汤恩伯兼任第一战区副司令，曾以40万军队驻河南等地。中國共產黨搭左派人士个歷史文宣便出現“水、旱、蝗、汤，河南四荒”等辱蔑话语。 河南方言原本為「河南四殃，水旱蝗蹚」。
1944年日军全面进攻河南，第一战区全面崩潰，湯部主力撤出华中，湯本人調任黔湘桂邊區總司令。12月独山陷落，陪都震动，蒋介石急調湯部孫元良29軍由四川入貴州解圍。至1945年7月汤恩伯在广西发动華南大反攻。1945年日本投降後，汤奉命進駐沪宁地區，任首都（南京市）衛戍司令。徐州綏靖公署第一兵團司令等职务。

《陈诚回忆录》里提到：

蒋中正电报：
西安第一戰區陳司令官：據豫省臨時參議會等報告，並准監察院彈劾蔣鼎文、湯恩伯等作戰不力，及貪污擾民一案，除將蔣鼎文撤職，湯恩伯撤職留任，並分別電復外，合行抄發第一戰區此次作戰有關軍風紀文電摘要一件……

陳誠電呈：第一戰區此次作戰有關軍風紀文電摘要：
河南省臨時參議會感電大意：豫省作戰，時未閱月，失縣三十餘，蔣長官湯副長官難辭其責，豫中各軍多湯直轄，似更為甚。湯逃避戰場，致軍失主將，聞風潰搶，魯山李青店間最慘，湯猶毫無覺悟，諉過民眾，以為屠殺豫民之張本。湯平時霸占許昌之捲煙廠、寶豐之廟村煤礦、南召之沙坪造紙廠，以及其他之酒精廠、製革廠、製鐵廠等。湯令河防部隊，勒收渡河費，包運違禁品出口。湯好貪而不練兵，干政而不愛民，民不堪擾，有'寧受敵寇燒殺，而不願湯軍駐紮'之諺。中国大陆长年有说法说44年战事中汤部溃败时被农民趁机缴械之事。，有文章指出这些“农民”全就是地方武装或近于土匪，如红枪会。最受损失的是蒋鼎文部，该部在豫西，那里正是河南土匪的大本营。“杨虎城部也被土匪攻击”，最大一股上官子平后来投共又反水时也攻击八路军。汤本人的卫队被攻击也是捕风捉影。

### 国共内战
1947年国共内战爆发，汤恩伯指揮进攻山东解放区，弗成功，手下个國軍主力，张灵甫个整編74師来勒孟良崮战役中被解放軍灭脱，湯也因此被撤脱，后来，又重新担任首都（南京市）衛戍司令。弗过，因为黄泛区大會戰，有其戰功，因而又来勒1947年兼任陸軍副司令，並曾代理總司令，这也是伊做官个顶峰。

1949年蒋中正下野後，推荐汤担任京滬杭警備司令，专门负责隔江防守南京、上海。弗过，代总统李宗仁对汤能否胜任邪气怀疑，在李宗仁回憶錄中当中讲：「湯恩伯當一師長已嫌過份，你(蔣介石)竟還把這種人引為心腹。」3月19日赴「溪口」。不久，解放軍於渡江战役中得胜，随即占南京和上海，汤將所部撤往福建、台灣。

来勒个辰光，湯恩个老上司陈仪对湯搞策反，希望汤倒戈中共，被湯恩伯拒绝，并且密報蔣介石，陈仪被捕，随后来勒台北被杀脱。1949年8月，国民党兵败，汤退到福建，担任福建省政府主席搭厦门警備司令。10月7日，蔣介石抵廈門，「在湯恩伯寓所召集團長以上人員加以慰勉」。10月16日，解放军占领廈門後，湯恩伯將總部移到金門。10月22日午間，蔣介石急電駐守金門陣地之湯恩伯，告以：

湯恩伯遂督導李良榮第二十二兵團，来勒胡璉第十二兵團部分抵金門後，渡海进攻金門的解放軍全數陣亡、被俘，这就是古宁头大捷（金门战役）。之后，汤去台湾，担任闲职。

1953年湯任駐日本軍事代表团团长，但數月後被免職，经过友人协助，迁居東京。1954年来勒日本庆应大學病院治療胃疾時併發症逝世。

## 參見
*李宗仁回憶錄

## 注釋
程德全

**程德全**（1860年-1930年），字**纯如**，号**雪楼**，法名**寂照**。是巴蜀四川省夔州府云阳县人。清朝末年个高官，担任过黑龙江将军、江苏巡抚，辛亥年，倒向革命党，中华民国开始辰光，担任过江苏都督、南京临时政府内务总长。后出家，成为佛教僧人。
陈仪

**陈仪**（1883年5月3日-1950年6月18日），幼名**毅**，改名仪。字**公俠**，后头改名**公洽**，自號**退素**。吴越浙江绍兴人。日本陸軍大學毕业，中華民國陸軍二級上將。早期为直系军阀孙传芳服务，后头投靠蒋中正。成为政工系核心人物。第二次世界大戰結束后，到台湾，担任台湾省行政掌管兼台灣省警備總司令部总司令，任内弗大稳定，发生台湾历史高头个二二八事件，国共内战末期，想投靠共产党。策反汤恩伯，失败，畀枪毙死脱哉。
张静江

**张静江**（1877年—1950年），家谱名字叫**增澄**，字**静江**、**人杰**，别号**饮光**、**卧禅**，吴越湖州南浔镇人。是中国国民党个首任黨主席。早年资助孙中山革命。1927年后，长期建设浙江，为吴越做出贡献。
黄宗羲

**黄宗羲**（1610年-1695年），字**太冲**，号**梨洲**，被叫做**南雷先生**或**梨洲先生**，吴越浙江绍兴余姚县（今浙江省宁波余姚市）人。明朝末年清朝初年个经学家、史学家、思想家、地理学家、天文曆算學家、教育家。伊搭顾炎武、王夫之一道，并称**明末清初三大思想家**（或**明末清初三大儒**）；搭伊个阿弟黄宗炎、黄宗会号称**[[浙東三黄]]**；搭顧炎武、方以智、王夫之、朱舜水並称“**[[清初五大師|明末清初五大師]]**”。是吴越历史浪一流个文化人。
臺中市

**台中市**是中华民国个一个直辖市，是台湾中部最大个城市。

## 行政區劃

## 景點
*湖心亭
*臺中都會森林公園
*逢甲夜市
*老虎城
*南屯萬和宮
*國立台灣美術館
*國立自然科學博物館
*水安宮

## 名產
*太陽餅
*鳳梨酥
*珍珠奶茶
*太陽餅
*奶油酥餅
*雞腳凍
盛宣怀

**盛宣怀**（1844年11月4日-1916年4月27日），字**杏荪）**、**幼勖**，号**補樓愚齋**、**次沂**、**止叟**等，吴越常州府武进县人，是清朝末期个政治家搭档商人，也是洋务运动个代表人物，李鸿章个得力帮手。北洋西学学堂（今天津大学）搭南洋公学（今上海交通大学）个创始人，伊注重实业家，来勒上海有邪气多个产业。
李鸿章

**李鴻章**（1823年2月15号-1901年11月7号），字**子黻**、**漸甫**，號**少荃**、**儀叟**、**省心**，謚**文忠**。淮西合肥人。是满洲帝国晚期顶顶重要个官僚，担任过帝国个太子太傅、文华殿大学士、北洋通商大臣、直隶总督，爵位是一等肃毅伯，死脱之后还追贈太傅，追晉侯爵。伊创建淮军并担当领导。历经太平天国、捻军、洋务运动、中法战争、甲午战争、义和团运动。来勒经济浪搭欧洲个大财阀罗斯柴尔德家族有私人来往。并且搭俾斯麦有特殊情感。。李鸿章出访欧洲辰光，被英国维多利亚女王授予皇家维多利亚勋章。著有《李文忠公全集》，来勒满洲帝国个官方层面，拿伊搭曾国藩、张之洞、左宗棠并称为“中兴四大名臣”。
翁同龢

**翁同龢**（1830年-1904年），字**叔平**，号**松禪**，号號**瓶庵居士**。吴越江苏常熟人，晚清重要个政治人物，也是书法家。官做到戶部、工部尚书、军机大臣兼總理各國事務衙门大臣。伊也是同治帝和光绪帝个两代帝师。支持維新變法，推荐康有为把光绪，拟定并颁发戊戌变法个纲领文件《明定国是诏》；因为个能，也被慈禧太后废黜。慈禧争辩之后，又老凶个骂伊，拿伊罢职，还永弗叙用，交把地方官嚴看管。翁只好到侄子江西巡抚翁曾桂署中暂住，随后回常熟故乡。光緒三十年（1904年）来勒常熟生毛病死脱。

## 參考資料
秋瑾

**秋瑾**（吴语：Chieu Jin，），浙江省绍兴府山阴县（今绍兴市）人，生勒福建省厦门。老早叫**闺瑾**，乳名**玉姑**，字**璿卿**，号**旦吾**，留学日本后改名**瑾**，字**竞雄**，自称**鉴湖女侠**，笔名**秋千**、**汉侠女儿**，曾用笔名**白萍**。近代民主革命志士，提倡女权。

## 生平
秋瑾生勒做官人家。1896年，嫁畀湘潭县荷叶乡王廷钧。1897年生儿子元德，1901年生囡儿桂芬。老倌捐官任户部主事，秋瑾跟牢渠迁居北京。

1903年，秋瑾搭吴芝瑛结为姊妹。弗久搭老倌发生婚姻危机，离婚。1904年变卖首饰筹集资金来5月东渡日本，先后入“国语讲习所”（日语讲习所）、青山实践女校。来日本辰光，秋瑾积极参加留日学生子个革命活动，搭陈撷芬一道发起共爱会，搭刘道一等人组织十人会，加入冯自由搭梁慕光受孙中山委派来横滨成立个三合会，受封为“白纸扇”（就是军师）。

1905年，回国省亲，5、6月间由徐锡麟介绍加入光复会。7月15日再次东渡日本，8月经冯自由、黄元秀介绍来黄兴寓所加入孙中山创立个中国同盟会。1906年2月，因抗议日本文部省来旧年头11月2号颁发个《清国留日学生取缔规则》而回国。

1907年1月来上海创办《中国女报》。3月回绍兴，搭徐锡麟等人创办明道女子学堂。弗久咦主持大通学堂体育专修科，任学堂督办。

从1907年年春开始筹资准备来7月从金华起义，呼应徐锡麟来安庆起义。7月6号，徐锡麟来安庆刺杀安徽巡抚恩铭，畀人抓牢杀脱，安庆起义遂告失败。徐锡麟弟子徐伟供词牵连秋瑾，但必过秋瑾拒绝离开绍兴，认为“革命要流血再会成功”。

秋瑾下昼里四点钟来大通学堂畀人捉牢，关勒卧龙山监牢。秋瑾口供只有“秋风秋雨愁煞人”一句。7月15号凌晨三四点钟，来绍兴古轩亭口处斩，享年31岁。

## 著作
秋瑾精通诗词，著有《感怀》《感时》等，其著作辑录计有《秋瑾诗词》《秋女士遗稿》《秋女烈士遗稿》《精卫石》《秋瑾遗集》《秋瑾女侠遗集》《秋瑾史迹》《秋瑾集》等数种。

## 亲人
* 爷爷 **嘉禾**
* 亲娘 **余氏**
** 爷 **寿南**
** 娘 **单氏**
*** 阿哥 **誉章**
*** 妹子 **闺珵**，字**珮卿**，改名**秋珵**
** 庶母 **孙氏**
*** 弟子 **宗章**
***老倌 **王廷钧**
****儿子 **元德**
****囡儿 **桂芬**
陶成章

**陶成章**（），字**焕卿**，吴越绍兴人。清朝末年个反满洲帝国人物。排满团体光复会个创始人、领导人，1905年参加中国同盟会。没过多久搭孙中山决裂，。1911年辛亥革命后，企图到吴越地区夺取权力，贯彻伊光复会个北伐排满主张。1912年畀蒋介石奉陈其美命令所暗杀。。写过《浙案纪略》、《中华民族力务消长史》等，汤志钧辑有《陶成章集》。

## 参考资料
大通学堂

**大通学堂**，全称是**大通师范学堂**，来勒浙江省绍兴市越城区胜利西路563号，东面挨牢古越藏书楼，是1905年9月，排满组织光复会个核心成员徐锡麟、陶成章等人，以联络、训练各地会党，培养军事干部为目的，搞起来个，也是光复会个重要活动场化搭皖浙武装暴动个核心据点。辛亥革命之后，成为重要个历史建筑，现在也是全国重点文物保护单位。
山本梓

**山本梓**（1981年4月24号－）是日本个泳裝女优搭女演員。伊个长相标致，笑起来邪气有味道，还欢喜拍摄比基尼泳衣写真，所以来勒日本男性当中有相当个知名度。2013年5月，山本梓宣布结婚哉。
朱舜水

**朱之瑜**（1600年－1682年），字**鲁玙**，号**舜水**。吴越余姚人，17世纪东亚地区重要个思想家，文学家，史学家。明帝国个中央政府灭脱之后，伊参加反清复明活动，加入仔郑成功个机构，到越南、日本筹集援助。弗过，郑成功战败脱仔之后，伊就滞留在日本哉。伊歇辰光，到日本去个渡来人蛮多，朱之瑜因为儒学根基扎实，得到交关大名个青睐——水户藩也拿伊请到仔江户。伊个思想，对江户辰光日本个国学替本土主义影响邪气大。

## 生平

### 家族

#### 姚江朱氏
朱之瑜出身姚江朱氏。根据伊自家个讲法，迭个大家族个祖先，是宋帝国辰光个朱廷碧；到仔12世纪，迁移到余姚。传承六代之后，在拉宋帝国晚期辰光，有一个分支，搬到龙泉山， 并在拉龙泉山南麓创建“一本堂”宗祠，朱之瑜就是“一本堂”第十四世孙。

传到14世纪后半段，次子一系第六世有兄弟三人，分房立祠， 长兄大房仅传一世断脱。二房子孙繁衍，后又分出六个房头。 三房（仲文），即朱之瑜所属支系。

#### 家庭成员
朱之瑜个曾祖父朱诏，号守愚。祖父朱孔孟，号惠翁，生四子。 第四子朱正，号定寰，就是朱之瑜个爷。伊是万历三十一年（1603） 个举人，弗曾去当官。万历三十五年（1607），朱之瑜拉爷朱正生仔重病，故脱。

“仆不幸先父母久已厌世，同胞惟兄弟二人，形影相依尔。”（《朱 舜水集·书简六》）

朱之瑜有弟兄三个，大阿哥是朱启明（1590—1671），当过明帝国个总兵搭总督；朱之瑜是奶末头。明万历二十八年十月十二号（1660 年 11 月 17 日）申时，朱之瑜在拉余姚城内龙泉山北麓出生。

#### 老婆搭小人
朱之瑜十八岁辰光，娶叶氏女作为正妻，婚后第二年，万历四十六年(1618)，得到第一个儿子，取名大成。后手来又养了一个儿子，名叫朱大咸。叶氏后手来故脱，伊又讨陈氏当老婆。

### 青年辰光

#### 新松江人
朱之瑜年轻辰光待teng1在老家，一直到伊廿岁辰光，跑到松江府，成为松江府个儒学生，获得类似秀才个身份。《松江县志》有写:“朱之瑜原籍浙江余姚，明万历四十七年客寓松江，入松江籍。”。

之所以年轻辰光个朱之瑜跑到松江府去定居，搭伊拉阿哥朱启明有直接关系。朱启明考中武进士之后，接受调派，到松江府个金山卫当武官，后手来，又以神武营总兵兼督漕运，常年驻扎在拉松江府。朱之瑜依附兄长，个咾有长达廿几年在拉松江生活个经历，好算是正宗个新松江人哉。

朱之瑜在拉松江个故居老早子畀人毁脱哉。弗过，在拉乃朝松江方塔园当中，有一个伊个纪念馆，介绍伊在拉松江个求学经历。

#### 科举弗顺
朱舜水尽管长期钻营儒学，但科举个道路弗大顺当；一直到崇祯十一年(1638)，才得着学政欢喜，举荐伊为“文武全才第一”，以“恩贡生” 推荐到礼部。弗过，迭个辰光，伊已经对明帝国邪气失望，拒绝出来当官。1643年，伊又畀朱启明个朋友、总兵官方国安推荐作为监纪同知，但还是回头脱哉。

## 哪能得名舜水
伊万年东渡日本后，自号**舜水**，取“舜水者敝邑之水名也”个意境，表示弗忘故国（吴越）故土之情。

## 典故
日本传说，朱之瑜拿拉面传到日本，是日本拉面个祖先。
## 參攷文獻
徐阶

**徐阶**（1494年—1574年），字**子升**，号**少湖**，一号**存斋**。吴越松江府华亭县（今上海市松江区）人。明朝政治人物。嘉靖末年个首辅。伊文笔好，擅长写青词，得到嘉靖帝个信任。搭严嵩一道蹲勒内阁交关年数，终于打倒对方，成为首辅。伊也是明代松江府少数一个一品大员之一。

## 搭界个文章

* 徐階墓
高崎圣子

**高崎圣子**(1993-)，名古屋人。是日本女性演员、写真偶像，偶像组合moerystar个成员，偶像组合CAMOUFLAGE个吉他手。伊是90后写真女优个代表人物，三维是B87/W59/H90，属于丰满型个女优。

## 个人介绍
运动：软网球
乐器：电吉他
食品：巧克力，点心，蛋糕
动物：吉娃娃犬、仓鼠
颜色：浅粉红，白，黑
安藤沙耶香

**安藤沙耶香**(1981年5月24号- )是日本**引退**个写真女星。是宫城县仙台市人。伊拍摄过交关写真视频，还有泳装写真。三维是B84/W55/H84。伊个气质相当好，还有英语教师证书，透露出知性美。
濑户早妃

**濑户早妃**（日文名字：瀬戸早妃，罗马字：Saki Seto ）是日本个女演员搭写真偶像，1985年6月21号来勒宫城县仙台市出生。伊16岁出道，因为皮肤白嫩，卖相冷艳。受到邪气多男性欢迎，近几年气质更加成熟、知性。三维是83/56/87，身长162厘米。
杉原杏璃

**杉原杏璃**（1982年6月12日－），是日本广岛县出身个写真偶像。伊个身材邪气火辣，虽然身高弗是老高（157cm），弗过拥有整个写真圈子里向数一数二个甜美卖相搭坚挺胸部。箇两年来，是写真圈当中顶顶当红个女星。伊个三维是：89/56/80cm。2012年，杉原杏璃就任广岛县观光委员会秘书。
陈紫函

**陈紫函**（1975年4月2号生），老早叫做**陈莎莎**，是中国中生代个女演员，巴蜀重庆人。从北京电影学院表演系毕业。演出过电视剧《白蛇传》搭《神鵰俠侶》之后出名，弗过，有人也认为伊出名个原因是伊来勒网络当中流传个性感照片。身长165CM，体重49公斤。

## 参考
薛福成

**薛福成**（1838年4月12号—1894年7月21号），字**叔耘**，號**庸庵**，吴越江苏省无锡县人，清朝晚期个官员、外交官。是洋务运动个代表人物。

## 故居
薛福成故居来勒无锡市中心个闹市区，是无锡重要个文物搭旅游景点。

## 参考
胡雪岩

**胡雪岩**（1823年9月29日－1885年），名**光墉**，字**雪巖**，，幼名**顺官**，吴越徽州绩溪人，清朝晚期个著名红顶商人。是左宗棠重要个资助者。伊来勒杭州经营钱庄作为基本业务，发迹后，业务有扩张到当鋪、房地产，也包括盐业、茶、布、航运、粮食买卖搭中药行、还有軍火等。后头受到李鸿章个打压搭洋人竞争，结局邪气推板残酷。
曾国藩

**曾国藩**（1811年11月26号－1872年3月12号），初名**子城**，谱名**传豫**，字**伯涵**，湖南长沙府湘乡）人，富农家庭背景，是清朝晚期顶顶重要个政治、军事人物，也是一个由成就个理学家搭文学家，来勒湖湘士大夫当中有崇高个地位。搭胡林翼关系密切，并称“曾胡”。1850年后，受清政府个命令，来勒湖南组织具有团练性质个湘军，后期逐渐成为对抗太平天国个核心力量。1864年，攻克天京，灭脱太平天国，后加封勇毅侯。是儒家文化推崇个内圣外王式人物。

## 关联人物
* 曾国荃，一家门个阿弟，湘军重要将领。
* 左宗棠，同僚搭朋友，弗过一直相互别苗头。
* 胡林翼，进士同榜，关系紧密个同僚。
* 李鸿章，提携个后辈，后期组建淮军，来勒事实浪接班曾个事业。

## 评价
左宗棠对曾国藩评价：知人之明，谋国之忠，自愧不如元辅；同心若金，功错若石，相期无负平生。

## 纪念地
* 曾国藩故居
* 曾国藩墓

## 参考文献